
Zâna Verde 


A FOST ODATĂ un bătrân care avea 
două fete. Una era cuminte şi la locul ei, 
iar cealaltă, mândră şi îngâmfată de nu-i 
ajungeai cu prăjina la nas. Bătrânul însă 
pe ea o iubea cel mai mult şi ei îi dădea 
bucatele cele mai alese şi hainele cele 
mai frumoase. 

într-o zi, fata cea cuminte zise: 

- Tată, dă-mi un cozonac şi-o sticlă cu 
bere 

şi lasă-mă să mă duc în lume să-mi 
caut norocul! 

Taică-său îi dădu un cozonac şi-o 
sticlă cu bere şi fata plecă de acasă. După 
ce merse prin pădure până ce obosi, se 
aşeză sub un copac ca să se odihnească, 
să mănânce cozonacul şi să bea berea. Pe 
când mânca ea, un moşnegel trecu pe 
acolo şi o întrebă: 

- Fată dragă, ce cauţi sub copacul 

meu? 


Ea îi răspunse: 

- Am plecat să-mi caut norocul. M-a 
prins oboseala şi tare mai mi-e foame. M- 
am aşezat şi eu să-mbuc ceva. 

- Fată dragă, dă-mi şi mie ceva de 
mâncare, o rugă moşnegelul. 

- N-am decât un cozonac şi-o sticlă cu 
bere, zise ea, dar dacă-ţi place, poţi să iei. 

Moşneagul spuse că-i place. Se aşeză 
lângă fată şi amândoi mâncară cozonacul 
şi băură toată berea. Când fata se 
pregătea să pornească mai departe, 
bătrânul îi spuse: 

- Am să te-ndrept spre locul unde să- 
ti 

găseşti norocul. Mergi tot înainte prin 
pădure până 

ajungi la o căsuță uitată de vreme. 
Acolo stă Zâna 

Verde. Bate la uşă şi, când ţi-o 
deschide, spune-i 

c-ai venit să ceri de lucru. O să te 
primească, dar 

bagă bine de seamă: fii cuminte şi fă 
tot ce-ţi 

spune ea. N-o să-ţi meargă rău. 

Fata îi mulţumi şi-şi văzu de drum. Nu 
după multă vreme ajunse la căsuţa din 
pădure şi bătu la uşă. îi deschise o zână 
verde tare drăguță, care o întrebă: 

- Fată dragă, ce cauţi pe-aici? 


- Caut de lucru, răspunse ea. 

- Ce ştii să faci? o întrebă Zâna Verde. 
- Ştiu să coc pâine şi să fac bere, mă 
pricep la orice e nevoie prin casă, răspunse 
fata. 

-Atunci  vino-năuntru, îi zise Zâna 
Verde şi o duse în bucătărie. Să ştii însă, 
mai spuse ea, că trebuie să te porţi cum 
se cuvine, să mături bine prin casă, să 
ştergi până şi ultimul firicel de praf şi, ia 
aminte, să nu care cumva să te uiţi pe 
gaura cheii, că o mare nenorocire se va 
abate asupra ta. 

Fata făcu ce-i ceruse zâna: mătură şi 
şterse praful, de totul strălucea ca 
oglinda. 

Mai apoi Zâna Verde îi zise: 

-Acum du-te la fântână şi adu o 
găleată cu apă curată să faci mâncare. 
Dacă apa nu-i curată, schimb-o mereu 
până când ai să scoţi apă limpede cum e 
cristalul. 

Fata luă găleata şi o porni spre 
fântână. Scoase o găleată, dar apa era aşa 
de murdară, avea atâta noroi în ea, că 
trebui s-o arunce. Mai scoase o găleată, 
apa era un pic mai curată şi-n ea înota un 
peştişor de argint. 

Peştişorul spuse: 

- Fată dragă, spală-mă te rog, 

netezeşte-mi 


frumos solzişorii şi pune-mă înapoi, cu 
grijă, în fântână. 

Ea îl spălă, îi netezi solzii şi îi dădu 
drumul cu grijă. Mai scoase o găleată. Apa 
era niţel mai limpede şi în ea înota un 
peştişor de aur. 

Peştişorul spuse: 

- Fată dragă, spală-mă, netezeşte-mi 
frumos solzii şi pune-mă înapoi cu grijă. 

Fata îl spălă, îi netezi solzii şi îi dădu 
şi lui drumul cu grijă. Mai scoase o 
găleată. Apa era curată şi în ea înota un 
alt peştişor, care spuse acelaşi lucru ca şi 
ceilalţi. Fata îl spălă şi pe el, îi netezi solzii 
şi-i dădu drumul. Mai scoase încă o 
găleată şi de data aceasta apa era 
proaspătă, curată şi limpede cum e 
cristalul. 

Atunci cei trei peştişori scoaseră 
capetele din apă şi spuseră într-un glas: 


- Pâinea zânei de-o 
mănânci, Drept la cimitir 
ajungi. De bei apă din 
fântână, Norocul te ia de 
mână. Fii cinstită şi 
cuminte, Cum ai fost şi 
înainte. 


Fata o porni în grabă spre casă. 
Mătură repede în bucătărie, căci se temea 
să n-o mustre zâna pentru că întârziase 
atât de mult. Pe deasupra îi era şi foame. 
Zâna Verde îi arătă apoi cum să facă 
mâncare şi s-o ducă în salonaş. îi mai 
spuse să mănânce pâine şi lapte dacă 
vrea. Fata îi mulţumi şi zise că o să 
mănânce din cozonacul pe care-l luase de 
acasă (trebuie să ştiţi că mai găsise nişte 
fărâmituri prin buzunare). 

Zâna Verde se duse în salonaş, iar 
fata se aşeză lângă foc. Se tot gândea la 
ce-i spuseseră peştişorii şi se întreba de ce 
n-o lasă Zâna Verde să se uite pe gaura 
cheii. îşi zise că totuşi n-are ce să i se 
întâmple şi se aplecă să se uite pe gaura 
cheii. Când colo, ce credeţi că-i văzură 
ochii? Zâna Verde dansa cu un zmeu! Atât 
de mirată era fata de ceea ce văzuse, că 
o luă gura pe dinainte: 


- Vai de mine, ce văd 
eu? Zâna Verde cu un 
zmeu. 


Zâna Verde se năpusti din cameră şi 
o întrebă: 


- Ce-ţi văzură ochii? 
Fata îi răspunse: 


- N-am văzut nimic, să 
ştii, 


Pâri' ce lumea s-o sfârşi. 


Apoi Zâna Verde se duse din nou în 
salonaş să mănânce, iar fata se uită din nou 
pe gaura cheii. Şi din nou începu să strige: 


- Vai de mine, ce văd eu? 
Zâna Verde cu un zmeu. 


Zâna Verde ieşi ca mai înainte şi o 
întrebă: 

- Fată dragă, ce-ţi văzură 

ochii? 

Fata spuse: 


- N-am văzut nimic, să 
ştii, 


Pân' ce lumea s-o sfârşi. 


Toată povestea se repetă şi a treia 
oară, dar de data asta Zâna Verde zise: 

- Acum n-ai să mai vezi deloc! şi-i 
întunecă 

vederea. Dar, mai spuse Zâna Verde, 
fiindcă ai fost 

cuminte şi-ai şters praful, am să-ţi dau 
simbria şi te las să pleci acasă. 

îi dădu o pungă cu bani şi o boccea cu 
haine şi o trimise acasă. Biata fată 
mergea pe cărare poticnindu-se şi numai 
ce se lovi de fântână. Pe ghizdurile fântânii 
stătea un flăcău chipeş. Tânărul îi spuse că 
vrea s-o ajute, să-i ducă punga cu bani şi 
bocceaua cu haine. O îndemnă să-şi spele 
„ochii în apa fântânii înainte de a pleca. 
Fata făcu întocmai şi simţi că începe iar să 
vadă. Acum vedea la fel ca înainte. 

Flăcăul şi fata merseră împreună 
până la casa tatălui ei. Când deschiseră 
punga, găsiră o mulţime de bani, iar când 
desfăcură bocceaua, scoaseră de acolo o 
sumedenie de haine minunate. 

Fata s-a măritat cu flăcăul şi au trăit 
fericiţi mulţi ani după aceea. 

Ei, acu', când văzu cealaltă fată ce 
lucruri frumoase căpătase soră-sa, se 
duse şi ea la taică-său şi-i spuse: 

- Tată, dă-mi un cozonac şi-o sticlă cu 
bere şi lasă-mă să mă duc şi eu în lume 
să-mi caut norocul! 

Taică-său îi dădu şi ei un cozonac şi o 
sticlă cu bere şi lucrurile se petrecură ca şi cu 
sora cealaltă." Dar când moşneagul o rugă 
să-i dea ceva de mâncare, ea îi spuse: 

- N-am destul nici pentru mine, de 
unde să-ţi mai dau şi ţie? 

în casa Zânei Verzi nu şterse praful şi 
zâna se supără fo'c pe ea. Când se duse la 
fântână şi peştişorii îi intrară în găleată, le 
spuse că sunt uzi şi scârboşi şi că nu-i 
trecea prin cap să-şi murdărească rochia 
şi mâinile cu ei. Aşa că-i aruncă fără milă 
înapoi în fântână. Şi mai spuse că nici 
vorbă să bea apă rece şi chioară, când 
putea să mănânce pâine şi să bea lapte. 
Când Zâna Verde îi luă vederea pentru că 
se uitase pe gaura cheii, nu căpătă nici 
punga cu bani, nici bocceaua cu haine, 
fiindcă nu ştersese praful. 

Şi cum nu s-a găsit nimeni care s-o 
ajute pe drum până acasă, a umblat şi ea 
de colo-colo, ziua şi noaptea, la întâmplare. 
Şi nimeni n-a putut spune ce s-a ales de 
ea. 


Câinele cu dinţi mărunți 


ODATĂ, DEMULT, trăia un negustor 
care străbătea lumea în lung şi-n lat. într- 
una din călătorii îl atacară hoţii, l-ar fi luat 
ei şi viaţa şi banii, dacă nu-i sărea în 
ajutor un câine mare, care îi puse pe 
tâlhari pe fugă. După ce-i alungă pe 
răufăcători, câinele îl luă pe negustor 
acasă (şi avea câinele nostru o casă 
frumoasă, nu glumă!), îi legă rănile şi îl 
îngriji până ce acesta se puse din nou pe 
picioare'. 

De cum se însănătoşi, negustorul 
plecă spre casă. Dar înainte de-a se aşterne 
la drum, îi spuse câinelui că-i e 
recunoscător pentru binele ce i-l făcuse şi 
îl întrebă cum ar putea să-l răsplătească, îi 
mai spuse că n-o să şovăie nici o clipă să-i 
dea chiar cel mai de preţ lucru pe care-l 
are. 

Se porni să-l întrebe cam aşa: 

- Primeşti un peşte care vorbeşte 
douăsprezece limbi? 

- Nu, zise câinele, nu vreau. 

- Şau o gâscă cu ouă de aur? îl îmbie 
negustorul. 

- Nu, zise câinele, nu-mi trebuie. 
i Poate o oglindă în care să vezi 
gândurile oamenilor? 

- Nu, zise câinele, n-am nevoie de ea. 

-Atunci ce vrei? întrebă negustorul. 

- Nu vreau nici unul din darurile astea, 
vorbi 

câinele, lasă-mă doar să-ţi iau fata şi 
s-o aduc la 

mine acasă. 

Tare se mâhni negustorul când auzi 
una ca asta, dar cuvântul odată dat era 
bun dat şi nu mai avea încotro. 

- Poţi să yii s-o iei, îi spuse el câinelui, 
dar 

mai las-o să stea acasă o săptămână. 

La sfârşitul săptămânii, câinele se 
duse la negustor să ia fata. Când ajunse 
acolo, nu vru să intre nici în ruptul capului 
şi aşteptă la uşă. Fata făcu ce-i spusese 
taică-său şi ieşi îmbrăcată ca pentru 
drum, gata să plece cu câinele. 

Văzând-o, câinele spuse mulţumit: 

- Urcă-te-n spinarea mea şi-am să te 
duc 

acasă. 

Fata făcu întocmai şi <". pomiră la 
pas întins până ajunseră la casa c?.,nelui, 
care era tare departe. 

După ce stătu o săptămână acolo, 

fetei i se făcu urât şi începu să plângă. 

- De ce plângi? o întrebă câinele. 

- Fiindcă vreau să merg înapoi la 
tata, răspunse ea. 

Atunci câinele îi zise: 

t Dacă-mi promiţi că n-ai să rămâi 
mai mult de trei zile, te duc eu acolo. Dar 
mai întâi, zise el, spune-mi cine sunt eu. 
- O potaie mare cu dinți mărunți, 
spuse ea. 

- Dacă-i pe-aşa, nu te las să pleci. 

Fata însă plânse iarăşi atât de mult, 
încât câinele îi promise s-o ducă 
acasă. 

- înainte de-a pleca, zise el, spune-mi 
cine sunt eu. 

5 O, spuse fata, cine altul decât Dulce- 
ca-un-fagure-de-miere?! 

- Urcă-te-n spinarea mea, te duc 

acasă. 

Merse aşa cu fata în spinare vreo 

patruzeci 
de mile până ajunseră la un pârleaz. 

- Cine sunt eu? întrebă câinele 
înainte de a 

sări pârleazul. 

Crezând că nimic n-o mai poate 
întoarce din drum, fata spuse: 

- O potaie mare cu dinţi mărunți. 

C'um a auzit asemenea vorbe, 
câinele n-a mai sărit pârleazul, ci s-a întors 
şi a luat-o la fugă spre casă cu fata în 
spinare. 

Mai trecu o săptămână, fata plânse 
din nou de ţi se rupea inima şi câinele îi 
făgădui iar s-o ducă acasă la taică-său. 
Fata se urcă în spinarea câinelui şi, ca data 
trecută, ajunseră la pârleaz, unde câinele 
se opri şi-o întrebă: 

- Cine sunt eu? 
- Dulce-ca-un-fagure-de-miere, 
răspunse ea. 

Atunci câinele sări peste pârleaz şi 
mai merseră douăzeci de mile până 
ajunseră la alt pârleaz. 

- Cine sunt eu? întrebă câinele dând 
din 

coadă. 

Ea se gândea mai mult la taică-său, la 
casa părintească, decât la câine şi, fără 
să-i pese, răspunse: 

- O potaie mare cu dinţi mărunți. 

Auzind una ca asta, câinelui i se zburli 

părul 
pe spinare de mânie. Se întoarse şi o luă la 
fugă spre casă, ca şi data trecută. După 
ce fata mai 

plânse o săptămână, câinele îi promise iar 
s-o ducă la casa părintească. Ea se urcă 
din nou în spinarea câinelui şi, când 
ajunseră la primul pârleaz, câinele o 
întrebă: 

- Cine sunt eu? 

z Dulce-ca-un-fagure-de-miere, 
răspunse ea. 

Câinele sări pârleazul şi merseră apoi 
mai departe. Fata se hotărî acum să-i 
spună cele mai frumoase vorbe până s-o 
vedea la casa tatălui ei. 

Când ajunseră la uşa negustorului, 
câinele o întrebă: 

- Cine sunt eu? 

în clipa aceea fata uită vorbele 
frumoase pe care avea de gând să i le 
spună şi începu: 

-0... 

Câinele dădu să se întoarcă. Fata se 
prinse bine de clanţa uşii şi era cât pe-aci 
să spună „potaie", când văzu câtă tristeţe 
era în ochii câinelui. îşi aminti atunci ce 
bun şi răbdător fusese cu ea şi zise: 

-Mai-dulce-ca-un-fagure-de-miere! 

După ce spuse cuvintele astea, fata 
crezu că, mulţumit de ce auzise, câinele o 
să plece spre 

casa lui. Dar nici urmă de aşa ceva. Dintr-o 
dată el se ridică pe labele dinapoi şi, cu 
labele din faţă, îşi dădu jos capul de câine 
şi-l aruncă cât colo. Blana de pe corp îi 
căzu şi apăru cel mai frumos tânăr din 
lume, cu cei mai albi şi mai mărunți dinţi 
din câţi au existat vreodată. Pasămite 
fusese blestemat şi fata-l scăpase de 
vrajă. 

Vă închipuiţi, desigur, că au făcut 
nuntă mare şi au trăit fericiţi împreună 
mulţi ani. 


Rochiţă-de-muşchi 


TRĂIA ODATĂ într-o colibă o văduvă 
săracă şi bătrână, care avea două fete. 
Cea mai mică, frumoasă ca soarele, n- 
avea mai mult de nouăsprezece sau 
douăzeci de ani. Maică-sa lucra de 
dimineaţă până seara să-i facă o rochie. 

Un negustor începu să-i facă curte 
mezinei. Venea mereu şi-i aducea tot felul 
de lucruri. Omul o iubea şi vroia cu orice 
preţ să se însoare cu ea. 

Dar fata nu-l iubea (ce să-i faci, se mai 
întâmplă cîteodată!) şi nu ştia cum să 
scape de el. Aşa că într-o zi se duse la 
maică-sa şi-i ceru sfatul. 

- Lasă-l să vină, spuse văduva, şi vezi 
ce 

poţi scoate de la el până termin eu 
rochia asta. 

Pe urmă n-ai să mai ai nevoie nici de 
el, nici de 

darurile lui. Fată dragă, spune-i că nu 
te măriţi cu 

el dacă nu-ţi aduce o rochie albă de 
satin, brodată 

cu rămurele de aur mari cât mâna. Şi 
nu uita să-i 

spui că trebuie să-ţi fie pe măsură. 

Când veni negustorul s-o ceară de 
nevastă, fata îi spuse ce-o învățase 
maică-sa. Omul luă aminte şi într-o 
săptămână veni cu rochia gata. Ce să mai 
vorbim, era aşa cum o ceruse bătrâna. Fata 
o luă şi se duse s-o arate maică-si. Când o 
puse pe ea, văzu că-i vine ca turnată. 

-Acu' ce mă fac, mamă? întrebă ea. 

- Spune-i, zise mama, că n-ai să te 
măriţi 

cu el dacă nu-ţi aduce o rochie de 
mătase în culori 

luate de la toate păsările cerului. Şi, 
ca-nainte, 

să-ţi fie pe măsură. 

Fata îi spuse negustorului întocmai. 
Peste două-trei zile, el veni din nou, cu 
rochia de mătase aşa cum i-o ceruse fata. 
Şi cum omul ştia măsura 

dinainte, bineînţeles că rochia îi veni fetei 
de minune. 

- Şi-acum, cum o scot la capăt, 
mamă? 

întrebă ea din nou. 

lar maică-sa îi zise: 

- Spune-i că nu te măriţi cu el dacă 
nu-ţi 

aduce nişte conduri de argint pe 
piciorul tău. 

Fata ceru negustorului ce oœ 
povăţuise maică-sa şi peste câteva zile 
acesta veni cu condurii. Picioruşele ei 
erau mici, ca de păpuşă, dar condurii îi 
veneau de parcă ar fi fost făcuţi anume 
pentru ea: nici prea strâmţi, nici prea largi. 
Din nou fata se duse la maică-sa şi o 
întrebă ce să facă. 

- La noapte am să-ţi termin rochia, 
zise 

bătrâna. Spune-i negustorului c-o să 
te măriţi cu 

el mâine şi să vină aici la ora 10. 

Fata îi spuse întocmai: 

- Nu uita, dragul meu, mâine 
dimineață la ora 10 să fii aici. 

- Am să vin, dragostea mea, am să 
vin negreşit, zise el. 

în noaptea aceea văduva lucră până 
târziu, dar termină rochia. Muşchi verde şi 
fir de aur, iată 

din ce-o făcuse. O boteză „rochiţă-de- 
muşchi" şi dădu acest nume şi fetei mai 
mici, căci pentru ea o lucrase. Era o rochie 
fermecată care putea îndeplini toate 
dorinţele. N-aveai decât s-o pui pe tine şi 
să doreşti să ajungi undeva, că te şi vedeai 
la locul cu pricina. Sau dacă voiai să-ţi 
schimbi înfăţişarea, pe dată te prefăceai 
în lebădă sau albină. 

A doua zi, femeia se sculă înainte de 
revărsatul zorilor. O chemă pe fata cea 
mică şi o îndemnă să plece în lume ca să- 
şi caute norocul, căci un mare noroc o 
aştepta. Bătrâna citea în stele şi ştia ce 
are să vină. îi dădu fetei rochiţa de muşchi 
şi o coroană de aur şi îi spuse să nu uite 
condurii de argint şi cele două rochii pe 
care le căpătase de la negustor. Dar avea 
să umble în hainele obişnuite cu care lucra 
toată ziua. 

Şi iat-o pe Rochiţă-de-muşchi gata de 
drum. 

Maică-sa îi spuse c-o să ajungă peste 
nouă mări 

şi nouă ţări, iar de acolo o să mai 
meargă până 

ce o să dea de un palat mare unde să 
ceară de 

lucru. + 

- N-ai să mergi mult, draga mamii, 
zise bătrâna. Şi acoio ai să găseşti de 
lucru cât vrei. 

Rochiţă-de-muşchi urmă povaţa 
maică-si şi, cât ai clipi din ochi, se trezi în 
faţa unui palat mare. Bătu la poarta din 
faţă şi spuse că vrea de lucru. Nu ştiu cum 
se făcu că-i deschise tocmai stăpâna 
palatului. Cum o văzu, stăpâna şi prinse 
drag de fată, căci frumuseţea ei părea 
fără pereche în lume. 

z Ce ştii să faci? o întrebă ea. 

- Ştiu să fac mâncare, înălţimea 
voastră, răspunse  Rochiţă-de-mugşchi. 
Lumea zice c-o să fiu o bucătăreasă în 
toată regula. 

- Ca bucătăreasă nu pot să te iau, îi 
spuse stăpâna. Mai am una, dar aş putea 
să te iau ajutoare de bucătăreasă, dacă 
eşti mulţumită cu slujba asta. 

- Mai mulţumită nici că se poate, 
spuse  Rochiţă-de-muşchi. E tot ce-mi 
doresc. 

Aşa că Rochiţă-de-muşchi avea să fie 
ajutoare de bucătăreasă acolo. Şi după ce-i 
arătă camera unde o să stea, stăpâna o 
duse la bucătărie şi-i făcu cunoştinţă cu 
slujnicele. 

- Am adus-o” pe Rochiţă-de-muşchi, 
zise 

stăpâna. De azi înainte o să fie de 
ajutor la 

bucătărie. 

Apoi stăpâna plecă, iar Rochiţă-de- 
muşchi se duse din nou în cameră ca să-şi 
aranjeze lucrurile şi să ascundă coroana 
de aur, condurii de argint şi cele două 
rochii minunate. 

N-are rost să vă mai spun că toate 
slujnicele de la bucătărie plesneau de ciudă. 
Lucrurile aveau să meargă chiar şi mai 
prost, căci fata cea nouă era al naibii de 
frumoasă, mult mai frumoasă decât oricare 
din ele. O hoinară în zdrenţe să le 
poruncească lor, când locul ei ar fi fost la 
spălatul vaselor, şi asta numai aşa fiindcă 
le era milă de ea! Dacă cineva trebuia să 
fie ajutoare de bucătăreasă, păi e limpede 
ca lumina zilei că una din ele era demnă 
de aşa ceva, fiindcă ştia cum merg 
lucrurile. Nu fata asta de pe care curg 
zdrenţele, culeasă de pe drumuri. Dar lasă 
c-o s-o facă ele să-şi vadă lungul nasului, 
au vorbit între ele. Şi uite aşa au sporovăit 
întruna, cum fac femeile de obicei, până 
ce Rochiţă-de-mugşchi veni în bucătărie să 
se apuce de treabă. Atunci tăbărâră toate 
cu gura pe ea: 

- Cine te crezi tu să ne dai nouă 
porunci? Ai să fii ajutoare de bucătăreasă 
când ti-i vedea ceafa. N-apuci tu ziua aia! 
să fii fericită dacă ţi-om 

da să freci tigăile, să speli cuţitele, să 
cureţi grătarele de la sobe şi alte d-astea. 
lar drept răsplată, uite ce-ţi dăm! 

Şi, dintr-o dată, o loviră cu un linguroi 
drept în cap - poc, poc, poc! 

- Mai mult nici că meriţi, îi spuseră 
ele, şi altceva n-ai să capeţi, frumoaso! 

Aşa se şi întâmplă cu Rochiţă-de- 
muşchi. Toate treburile cele mai murdare 
ea le făcea. Nu peste mult timp, fata era 
plină de grăsime din cap până în picioare, 
iar ochii nu i se mai vedeau de atâta 
funingine. Din când în când, câte o slujnică 
nu uita să-i trântească linguroiul în cap - 
poc, poc, poc! Biata fată nu mai putea 
îndura, aşa de tare o dureau cucuiele. 

Vremea trecea, Rochiţă-de-muşchi îşi 
vedea de tigăile, cuţitele şi grătarele ei, 
iar slujnicele îi dădeau în cap cu linguroiul 
- poc, poc, poci 

într-o zi se răspândi vestea c-o să fie 
o petrecere mare, cu vânătoare, dans şi 
alte distracții, care avea să țină trei zile şi 
trei nopti.. Toate preacinstitele feţe din 
împrejurimi şi de la câteva mile depărtare 
fură chemate la această petrecere. 
Bineînţeles stăpânul, stăpâna şi 

feciorul lor (căci nu-i dăruise cerul decât 
cu o odraslă) se duseră şi ei. Nu trebuie 
să vă mai spun că toate slujnicele numai 
despre asta vorbeau. Una ar fi vrut să fie 
şi ea acolo, alta ar fi vrut să danseze cu 
vreunul din prinți, alta ar fi vrut să vadă 
rochiile doamnelor şi uite aşa fiecare îşi 
dorea câte ceva, în afară de Rochiţă-de- 
muşchi, care stătea la locul ei şi nu spunea 
nimic. Dacă ar avea haine ca lumea, se 
gândeau, s-ar duce şi ele la bal fără grijă, 
căci nu se credeau cu nimic mai prejos 
decât oricare doamnă de viţă nobilă. 

- Te pomeneşti că vrei să mergi şi tu la 
bal,  Rochiţă-de-muşchi?!  râseră ele. 
Frumos ţi-ar sta să apari acolo în zdrenţele 
tale şi murdară cum eşti! 

Şi din nou o loviră cu linguroiul în cap 
- poc, poc, poc! După asta slujnicele toate 
începură să-şi bată joc de biata fată. 
Vedeţi şi dumneavoastră ce neamuri 
proaste erau. 

Ştiţi, după cum v-am mai spus, că 
Rochiţă-de-muşchi era foarte chipeşă, iar 
zdrenţele şi murdăria nu reuşeau să-i 
ascundă frumuseţea. Ce-or fi zis servitorii 
despre fată nu prea ne 

interesează, dar stăpânul cel tânăr nu-şi 
putea lua ochii de la ea. Stăpânul şi 
stăpâna văzuseră şi ei că fata nu-i o 
oarecare, căci Rochiţă-de-muşchi era 
frumoasă, nu glumă. De aceea se 
gândiră s-o invite la petrecere şi 
trimiseră după ea, ca să afle dacă vrea 
să meargă. 

- Nu, vă mulţumesc din suflet, spuse 
ea, 

niciodată nu m-am gândit la una ca 
asta. Ştiu ce 

mi se cuvine şi ce nu. Şi pe 
deasupra aş umple 

de grăsime caleaşca şi hainele oricui 
s-ar apropia 

de mine. 

Stăpânul şi stăpâna îi spuseră să nu- 
şi facă griji şi o rugară de câteva ori să 
vină la petrecere. Sunt foarte 
mărinimoşi, le spuse Rochiţă-de-muşchi, 
dar ea n-o să se ducă la bal. Chiar aşa o 
să facă. Când fata se întoarse în 
bucătărie, vă închipuiţi că toate vroiau 
să ştie de ce-au trimis stăpânii după ea. 
Aveau de gând s-o dea afară? Ea însă le 
spuse că stăpânul şi stăpâna o 
invitaseră să meargă cu ei la petrecere. 

- Cum? Tu, la bal? ziseră, ele mirate. 
Cine 

crede una ca asta? Dac-ar fi fost 
vreuna dintre 

noi, mai treacă-meargă. Dar tu! Auzi 
colo! Nici nu 

te-ar fi lăsat să intri. Ai fi pătat 
hainele domnilor, 

dacă s-ar fi găsit vreunul să danseze cu 
tine. lar doamnele, săracele de ele, ar fi 
trebuit să se ţină de nas când ar fi trecut 
pe lângă tine. 

Nu, nu se poate, ziceau ele, ca 
stăpânul şi stăpâna s-o fi chemat pe ea la 
bal. Minte de îngheaţă apele şi o pocniră 
din nou cu linguroiul în cap - poc, poc, 
poc! 

A doua seară, stăpânul, stăpâna şi fiul 
lor o invitară din nou la bal. Fusese minunat 
cu o seară în urmă, ziceau ei, şi păcat că 
ea n-a fost acolo. Deseară are să fie şi mai 
frumos. Toţi, dar în special stăpânul cel 
tânăr, o rugară să vină. Nu, zicea ea, cum 
era să se ducă aşa, plină de grăsime şi 
murdărie şi toată în zdrenţe? Nu putea şi 
nici nu vroia să meargă. Nici stăpânul cel 
tânăr nu fu în stare s-o convingă, deşi 
încercă destul, slavă Domnului. Celelalte 
slujnice n-o crezură când fata le povesti că 
stăpânii o chemaseră din nou la petrecere 
şi că stăpânul cel tânăr ţinea morţiş să 
meargă şi ea. 

- l-auziţi colo, spuseră ele. Ce-o să 
mai zică  sărăntoaca asta? Numai 
minciuni, ce altceva! 

Atunci una din ele, cu o gură ca o 
troacă de porci şi cu picioare de cal, apucă 
linguroiul şi poc! 

i-l trânti în cap. în seara aceea Rochiţă-de- 
muşchi se hotărî să meargă la bal aşa 
cum se cuvine, dar fără s-o ştie cineva. 
Primul lucru a fost să le adoarmă pe toate 
slujnicele. Pe nevăzute le atinse uşor, în 
trecere, şi toate căzură într-un somn 
adânc din care nu se puteau trezi singure. 
Vraja trebuia sfărâmată de cineva cu 
aceeaşi putere ca rochiţa fermecată a 
fetei. După asta Rochiţă-de-muşchi se 
spălă bine. De când venise, celelalte n-o 
lăsaseră să se spele fiindcă vroiau s-o ţină 
cât mai murdară. Apoi se duse în camera 
ei, aruncă cât colo hainele şi încălţările de 
toată ziua, îşi puse rochia albă de satin 
brodată cu rămurele de aur, condurii de 
argint şi coroana de aur. Bineînţeles avea 
pe dedesubt rochiţa de muşchi. Cum 
termină cu îmbrăcatul, îşi puse în gând să 
ajungă la petrecere. Nici n-apucă bine să 
se gândească ce vrea, că se şi văzu 
acolo. Simţi doar că se ridică şi zboară prin 
aer, numai o clipită însă. Apoi îşi dădu 
seama că era în încăperea în care se 
încinse dansul. 

Stăpânul cel tânăr o văzu stând 
deoparte şi, de cum o zări, nu-şi mai putu 
lua ochii de la ea. Nu mai văzuse 
niciodată până atunci o fată 

atât de frumoasă şi aşa de minunat 
îmbrăcată. Ardea de nerăbdare s-o 
cunoască. 

- Cine-i fata de colo? o întrebă el pe 

maică-sa. 

Dar maică-sa nu ştia nici ea.. 

- Nu poţi afla cine e, mamă? zise 
băiatul. 

Nu poţi merge să vorbeşti cu ea? 

Maică-sa, văzând că băiatul n-o să 
aibă linişte până n-o afla cine este, se 
duse, se prezentă tinerei fete şi o întrebă 
cine e, de unde vine şi multe de-alde 
astea. Dar tot ce putu afla era că tânăra 
necunoscută venea dintr-un loc unde o 
loveau cu linguroiul în cap. Apoi stăpânul 
cel tânăr se duse şi el, se prezentă, dar 
nici el nu putu afla nimic despre acea 
frumoasa fată. O invită atunci la dans, dar 
ea se cam ferea. El se aşeză lângă ea şi o 
tot rugă până când, în cele din urmă, fata 
primi şi o porniră amândoi în ritmul 
muzicii. Dansară o dată, înconjurând 
încăperea, apoi fata îi spuse că trebuie să 
plece. El o rugă să mai stea, dar fără 
vreun folos: necunoscuta se hotărâse să 
plece chiar atunci. 

- Fie cum ţi-e vrerea, zise el (ce 
altceva 

putea spune, la urma urmei?), am să 
te conduc. 

Dar fata refuză. A fost de ajuns ca ea 
să-şi dorească să fie acasă, că s-a şi văzut 
acolo. Nici vorbă s-o mai conducă cineva. 
Pur şi simplu dispăru de lângă el cât ai bate 
din palme, lăsându-l cu gura căscată de 
uimire. Crezând că fata este în curte să-şi 
aştepte trăsura, stăpânul cel tânăr se 
duse să vadă, dar nu era nici urmă de ea 
nicăieri şi nimeni nu ştia să spună unde e. 
Se duse el înapoi în sala de bal, dar nu-şi 
putea lua gândul de la ea şi nu mai avea 
chef de petrecere. 

Când ajunse acasă,  Rochiţă-de- 
muşchi se uită întîi să vadă dacă 
slujnicele mai dormeau. Apoi se duse sus 
şi-şi puse din nou hainele de bucătărie. 
După aceea cobori şi atinse uşor fiecare 
slujnică. Asta le trezi, ca să zicem aşa. 
Oricum toate tresăriră şi se-ntrebară cât o 
fi ceasul, mirându-se că au putut dormi 
atâta. Rochiţă-de-mtişchi le spuse cât e 
ceasul şi le dădu de-nţeles că ar putea să 
le pârască. Ele se rugară să nu le spună 
stăpânei şi se sfătuiră între ele să-i dea 
fetei câte ceva dacă s-o lăsa greu. Aveau 
de gând să-i dea n»« e lucruri vechi şi cam 
purtate: o fustă, o pereche oe pantofi, nişte 
ciorapi, un corset şi câte şi mai câte de- 
alde astea. 

Rochiţă-de-muşchi le promise că n-o să le 
pârască şi-n seara aceea nu-i mai dădură 
cu linguroiul în cap. 

A doua zi, stăpânul cel tânăr nu-şi 

putea găsi astâmpăr. Nu se gândea decât 
la frumoasa necunoscută de care se 
îndrăgostise la prima vedere cu o noapte 
în urmă. întruna se întreba dacă va veni 
din nou la bal şi dacă se va face nevăzută 
la fel ca noaptea trecută. Se tot gândea el 
cum s-o oprească sau cum s-o ajungă din 
urmă, dacă fata o să dispară iar pe 
neaşteptate. Trebuie să afle unde stă, îşi 
zise el, altfel cum o să mai poată trăi după 
ce se termină balul? O să se prăpădească 
de dorul ei, dacă n-o s-o poată lua de 
nevastă. Era îndrăgostit de ea până peste 
cap. Toate acestea i le destăinui maică-si. 
- Bine, dragul mamei, zise ea cum să 
te-ajut eu? Am crezut că-i o fată modestă 
şi la locul ei, dar n-a vrut să-mi spună cine 
e, ce face şi de unde vine. Mi-a spus doar 
că vine dintr-un loc unde-i dau cu 
linguroiul în cap. 
a E învăluită de mister, ştiu, spuse 
stăpânul cel tânăr, dar nu-mi pot lua 
gândul de la ea. Trebuie să mă-nsor cu ea, 
mamă, oricine-ar fi şi 

orice s-ar întâmpla. Să n-apuc să mai văd 
lumina soarelui, dacă n-am s-o iau de 
nevastă! 

Slujnicele au auzul tare ascuţit şi 
limba şi mai ascuţită, aşa că vă puteţi da 
cu socoteală că la bucătărie nu se vorbea 
despre altceva decât despre stăpânul cel 
tânăr şi despre frumoasa fată de care se 
îndrăgostise nebuneşte. 

- Dar proaste ne mai crezi, Rochiţă- 
de-muşchi! Auzi colo! Cică stăpânul, a 
vrut-o numai pe ea la dans. 

Şi începură din nou s-o sâcâie şi să-i 
spună tot felul de răutăţi. lar la sfârşit, 
fiindcă le minţise (aşa credeau ele), îi 
dădură cu linguroiul în cap -poc, poc, poc! 
Şi treaba asta se repetă mai târziu, după 
ce stăpânul şi stăpâna trimiseseră din nou 
după ea şi o poftiseră să vină la bal cu ei, 
iar ea refuzase ca şi înainte. Slujnicele îi 
spuneau în bătaie de joc să aibă grijă să 
nu piardă ocazia, nu se ştie dacă o să mai 
vină alta. l-au mai zis ele şi alte lucruri, dar 
nu vreau să le mai spun aici. Din nou o 
loviră cu linguroiul în cap - poc, poc, poc! 
Atunci Rochiţă-de-muşchi le adormi pe 
împieliţate, cum făcuse cu o seară în 
urmă, şi începu să se pregătească de 
petrecere. De data 

aceasta însă îşi puse cealaltă rochie, cea 
făcută din mătase în culori luate de la 
toate păsările cerului. 

lat-o acum pe Rochiţă-de-muşchi la 
bal. Stăpânul cel tânăr o aştepta cu 
nerăbdare. De cum o zări, îl rugă pe taică- 
său să trimită un om s-aducă din grajduri 
calul cel mai iute şi să-l ţină la uşă. Pe 
maică-sa o rugă să stea puţin de vorbă cu 
fata cea frumoasă. Stăpâna făcu aşa cum 
o rugase fiu-său, dar mai mult decât 
noaptea trecută nu putu afla. Când 
armăsarul fu gata înşeuat la uşă, stăpânul 
cel tânăr o invită la dans pe aleasa inimii 
lui. Ca înainte, ea zise „nu" la început şi 
„da" mai pe urmă. Apoi, la fel ca noaptea 
trecută, spuse că trebuie să plece după ce 
dansară o dată, înconjurând încăperea. 
Acum, însă, el o ţinu strâns de mână până 
ajunseră în curte. Apoi fata îşi puse în gând 
să ajungă înapoi acasă şi, cât ai zice 
„peşte", se şi pomeni în camera ei. 
Tânărul stăpân o simţi cum se înalţă în 
aer, dar nu putu s-o oprească nicicum. O 
fi călcat-o poate pe picior, căci fetei îi 
scăpă un condur. Mu pun capul jos pentru 
ce s-a întâmplat, dar cred că totuşi aşa a 
fost. El luă condurul, iar cât despre fată, 
mai 

uşor ţi-ar fi fost să te iei la întrecere cu 
vântul într-o noapte cu furtună decât s-o 
prinzi pe ea din urmă. De cum ajunse 
acasă, Rochiţă-de-muşchi se îmbrăcă din 
nou cu hainele ponosite, apoi rupse vraja 
care le adormise pe celelalte slujnice. Le 
furase iar somnul, aşa credeau ele, şi, de 
frică să nu afle stăpâna, îi oferiră fetei una 
un Şiling, alta o jumătate de coroană, oa 
treia leafa pe o săptămână. Ea pro-mise că 
n-o să spună nimănui nimic. 

A doua zi, stăpânul cel tânăr nu se mai 
putea scula din pat. Se ofilea de dor 
pentru  domniţa care-şi pierduse un 
condur de argint noaptea trecută. Toate 
leacurile doctorilor nu-i ajutară la nimic. 
Se dădu sfoară-n ţară că stăpânul cel tânăr 
e rău bolnav şi că numai fata care-şi 
pierduse  condurul putea să-l salveze. 
Dacă avea să vină, el o s-o ia de nevastă. 
Cum v-am mai spus, condurii erau mititei, 
ca de păpuşă. De peste tot veniră doamne 
cu picioare mari sau mici, dar nici una nu 
avea picioarele atât de mici ca să încalţe 
condurul, oricât s-ar fi chinuit ele. Sosiră şi 
femei de rând, dar nici uneia nu-i venea 
bine condurul de argint. Chiar şi slujnicele 
au încercat, dar fără 

vreun folos. Stăpânul cel tânăr se 
prăpădea văzând cu ochii. 

- Oare nu mai e nimeni, se întreba 
mama, nici o femeie bogată sau săracă? 

- Nu, îi răspunseră ceilalţi. Toată 
lumea a încercat condurul, în afară de 
Rochiţă-de-muşchi. 

- Aduceţi-o degrabă aici, spuse 

stăpâna. 

O aduseră pe fată. 

-încalţă condurul ăsta, spuse 

stăpâna. 

Rochiţă-de-muşchi îşi strecură destul 
de uşor piciorul în condur, căci era pe 
măsura ei. Stăpânul cel tânăr sări din pat 
şi vru s-o ia în braţe. 

- Stai o clipă, zise ea şi o luă la fugă. 

Nici n-apucară să se dezmeticească 
bine că fata se şi întoarse îmbrăcată în 
rochia albă de satin brodată cu rămurele 
de aur, cu coroana de aur pe cap şi 
încălţată cu amândoi condurii de argint. 
Stăpânul cel tânăr iar se repezi s-o ia în 
braţe. 

- Mai stai un pic, zise ea şi dispăru din 

nou. 

De data aceasta veni îmbrăcată cu 

rochia 
de mătase în culori luate de la toate 
păsările cerului. Acum nu-l mai opri s-o ia 
în braţe, iar el, cum se zice, o sorbea din 
priviri. 

După ce se liniştiră puţin şi începură 
să vorbească mai pe îndelete, stăpânul, 
stăpâna şi feciorul lor vrură să afle câteva 
lucruri despre fată. O întrebară cum a 
ajuns la bal şi cum de s-a putut întoarce 
acasă iute ca vântul şi ca gândul. 

- Mi-am pus doar în gând să fiu 
acolo, le 

răspunse ea. 

Le povesti apoi ce v-am spus şi eu, 
despre rochiţa fermecată pe care i-o 
făcuse maică-sa şi despre puterile pe care 
i le dădea dacă vroia s-o îmbrace. 

- Ei, asta era, se dumiriră ei. 

Apoi îşi aduseră aminte de vorbele 
fetei, că vine dintr-un loc unde îi dădeau 
cu linguroiul în cap. Ce vroia să spună cu 
asta, o întrebară ei. Vroia să spună exact 
ce spusese: slujnicele o loveau cu 
linguroiul în cap - poc, poc, poc! 

Stăpânii se înfuriară de-a binelea 
când auziră una ca asta. Porunciră să 
plece toate slujnicele de la bucătărie şi 
puseră câinii pe urmele lor, ca să 
gonească ciumele cât mai departe de 
locul acela. 

Nu mult după această întâmplare, 
Rochiţă-de-muşchi şi stăpânul cel tânăr 
făcură nuntă, iar 

mireasa primi o caleaşca cu şase cai să se 
plimbe, sau zece dacă vroia, fiindcă nu 
trebuie să vă spun că avea tot ce-şi dorea. 
Trăiră fericiţi şi avură o casă plină de 
copii. Eram şi eu pe-acolo când băiatul cel 
mai mare, puţin cam adus de spate, cânta 
la vioară. Dar treaba asta s-a petrecut acum 
mulţi, mulţi ani şi nu m-ar mira ca 
stăpânul şi stăpâna să fi murit de-atunci, 
deşi n-am auzit pe nimeni spunând una ca 
asta. 


Tom Tit Tot 


A FOST ODATĂ o femeie care avea o 
fată. într-o zi făcu ea cinci plăcinte şi, 
când le scoase din cuptor, văzu că le 
lăsase prea; mult şi coaja era cam tare. 
Aşa că-i spuse fetei: 

- Fată, pune plăcintele astea pe 
policioară şi lasă-le acolo un pic. S-or face 
ele bune de mâncat. 

Vroia să spună c-o să se mai moaie 

coaja. 


Dar fata ce-şi zise? „Păi, dacă s-or 
face bune de mâncat, am să le mănânc 
acum." Se puse pe treabă şi le mancă, de 
la prima până la ultima. 

Când veni vremea mesei, maică-sa îi 

spuse: 

- Du-te şi adu-mi o plăcintă. Cred c- 
or fi 

bune de mâncat acum. 

De dus se duse ea, şi se uită, dar ce 
era să găsească decât tava?! Se întoarse 
deci şi-i spuse maică-si: 

- Nu-s încă bune. 

- Nici una? întrebă femeia mirată. 

- Nici una, zise fata. 

- Ei, bune sau nu, spuse mama, tot o 
să mănânc una. 

- Cum ai să mănânci dacă nu se 
poate? sări fata. 

- Foarte bine, spuse maică-sa. Du-te 
dar şi adu-mi-o pe cea mai bună! 

- Le-am mâncat pe toate. N-am cum 
să-ți aduc nici pe cea mai bună, nici pe 
cea mai rea. 

Biata femeie se înfurie de-a binelea. 
îşi luă furca de tors şi ieşi la poartă. începu 
să toarcă şi să cânte aşa: 

- Fata mea a mâncat cinci plăcinte, 
cinci 

plăcinte azi. Fata mea a mâncat cinci 
plăcinte, 

cinci plăcinte azi. 

Regele tocmai venea în jos pe uliţă şi o 
auzi cântând. Neînţelegând ce cânta 
femeia, se opri şi o întrebă: 

- Ce tot spui acolo, femeie? 

Femeii îi fu ruşine să-i povestească 
regelui ce făcuse fata ei şi începu să 
cânte din nou: 

- Fata mea a tors cinci fuioare, cinci 
fuioare azi. Fata mea a tors cinci fuioare, 
cinci fuioare... 

- Ce spui, soro! se minună regele. N- 
am mai auzit una ca asta. Ascultă-mă, zise 
el mai apoi, vreau să-mi iau nevastă şi-am 
să mă-nsor cu fata ta. Dar bagă de seamă, 
mai spuse el, unsprezece luni dintr-un an o 
să mănânce tot ce-i doreşte inima, o să- 
mbrace toate rochiile care i-or plăcea şi o 
să meargă la toate petrecerile ia care-o 
vrea. Dar în ultima lună va trebui să toarcă 
cinci fuioare în fiecare zi şi, dacă n-o face 
aşa, am să pun să i se taie capul. 

- Bine zici, măria ta, spuse femeia, 
gân-dindu-se că aşa un bărbat nu se 
găseşte pe toate cărările. 

Cât despre cele cinci fuioare, când o 
veni timpul, o găsi ea o cale să scape şi, la 
urma urmei, poate c-o uita şi el. 

Făcură nunta. Vreme de unsprezece 
luni fata mancă tot ce-i dori inima, 
îmbrăcă toate rochiile care-i plăcură şi 
merse la toate petrecerile la care vroi. 

Dar timpul trecea şi fata începu să se 
gândească la fuioare şi să se întrebe dacă 
regele şi-o mai aduce aminte de ele. El 
însă nu sufla o vorbă despre asta şi era 
sjgură că el uitase cu totul. 

Totuşi, în ultima zi a lunii o duse într-o 
odaie pe care nu i-o mai arătase niciodată. 
Acolo erau. numai o furcă de tors şi un 
scăunel. Regele zise: 

- Ei, nevastă dragă, mâine-am să te- 
ncui aici şi-am să-ţi las ceva mâncare şi 
nişte in. Dacă nu torci cinci fuioare până 
seara, unde-ţi stau picioarele, acolo-ţi va 
sta şi capul. 

Şi se duse după treburile lui. 

Fetei îi era tare teamă. Niciodată nu-i 
stătuse ei capul la ale casei şi habar n-avea 
cum să toarcă. Ce-o să se facă ea mâine, 
dacă nimeni n-o s-o ajute? Se aşeză pe un 
scăunel şi începu să 

plângă de ţi se rupea inima. Deodată auzi 
de afară un zgomot, jos lângă uşă. Se 
ridică, deschise uşa şi ce-i văzură ochii?! 
Un drăcuşor mic şi negru, cu o coadă 
lungă, lungă de tot. El se uită cam curios 
la ea şi o întrebă: 

- Da' ce-ai, de ce plângi? 

- Ce-ţi pasă? zise ea. 

- Nu-mi pasă, spuse el, dar vreau să 
ştiu şi eu de ce plângi. 

- Şi la ce mi-ar folosi dacă ţi-aş 
spune? 

- Poţi să ştii? zise el răsucindu-şi 
codiţa. 

- Ei, bine, spuse fata, nu-mi foloseşte 
la nimic, dar nici n-are ce să-mi strice. 

Se sculă în picioare şi-i povesti 
despre plăcinte, despre fuioare şi despre 
celelalte întâmplări. 

- Uite ce-am să fac, zise negriciosul. 
Vin la 

fereastra ta în fiecare dimineaţă, iau 
inul şi ţi-l 

aduc seara tors. 

- Şi ce-mi ceri pentru asta? întrebă 

fata. 

Drăcuşorul se uită cu coada ochiului şi 

apoi 
spuse: 

- în fiecare seară am să te las de trei 
ori să 

ghiceşti cum mă cheamă şi, dacă 
până la sfârşitul 

lunii nu mi-ai ghicit numele, vei fi a 
mea. Te învoieşti sau nu? 

Fata se gândi c-o să ghicească ea 
până la sfârşitul lunii, aşa că-i spuse: 

- Bine, facem târgul. 
- îl facem, spuse drăcuşorul. 

să-l fi văzut apoi ce mulţumit şi-a 
răsucit codiţa. 

A doua zi, regele-şi duse nevasta în 
odaia cu pricina, unde găsiră inul şi 
mâncarea pentru o zi. 

-Asta-i inul, spuse el, şi dacă nu-l 
torci până deseară, am să pun să ţi se 
taie capul. 

Apoi încuie uşa şi se duse. Abia 
plecă regele, că se şi auzi un ciocănit la 
fereastră. Fata se sculă de pe scaun, 
deschise fereastra şi bineînţeles că găsi 
drăcuşorul stând pe pervaz. 

- Unde-i inul? întrebă el. 
- Uite-l, spuse fata şi i-l dădu. 

Veni seara şi iar se-auzi ciocănitul. 
Fata se ridică, deschise fereastra şi iată- 
| din nou pe tuciuriul nostru, cu inul tors 
în brate. 

- Gata, spuse el şi-i dădu inul. Ei, 
acum 

spune cum mă cheamă. 

- Cum să te cheme? Poate Bill. 

- Da' de unde! spuse el răsucindu-şi 
codiţa. -Atunci Ned, zise ea. 

- Nici, făcu el îmbâriigându-şi din nou 
codiţa. 

- Te-o fi chemând Mark. 

- N-ai ghicit, zise el. 

Şi dispăru cu codiţa făcută sfredel. 

Când veni regele, seara, cele cinci 
fuioare îl aşteptau gata toarse. 

-Văd că n-o să-ţi tai capul astă-seară, 
draga mea, spuse el. Mâine dimineaţă o 
să-ţi dau din nou mâncarea şi inul, mai 
zise el şi dus a fost. 

în fiecare zi îi dădea inul şi mâncarea. 
Negriciosul cel mic era nelipsit, dimineaţa şi 
seara. 

lar fata nu făcea altceva decât să se 
gândească la tot felul de nume pe care să 
le spună seara. Niciodată însă nu-l 
nimerea pe cel adevărat. Da, dar luna se 
apropia de sfârşit, tuciuriul se făcea tot 
mai răutăcios şi-şi răsucea coada tot mai 
repede, ori de câte ori fata îi spunea câte 
un nume. 

Şi iată că nu mai era decât o zi până 
ia sfârşitul lunii. împieliţatul veni cu inul 
tors şi spuse: 

- Ei, ai aflat cum mă cheamă? 

- Nicodim? 
- Nicidecum. 
- Poate Samuel? -Aş! 

-Atunci te-o fi chemând 

Matusalem. ! - N-ai ghicit nici 

acum. 

După asta se uită la ea cu nişte ochi 
care o îngheţară de-a binelea şi-i spuse: 

-Ascultă, numai mâine mai e la mijloc 
Şşi-ai să fii a mea. 

Apoi dispăru în noapte. 

Biata de ea nici nu ştia pe ce lume se 
află de atâta supărare. Pe coridor se 
auziră paşii regelui. 

Când intră şi văzu cele cinci fuioare 
toarse, regele îi spuse: 

- Bine, draga mea, aştept să mai 
torci şi 

mâine cinci fuioare şi, după cum se 
vede, capul o 

să-ţi rămână pe umeri. Astă-seară 
mâncăm împre 

ună aici. 

Le aduseră mâncare şi încă un 
scăunel şi cei doi se aşezară la masă.Nici 
n-apucară să îmbuce de câteva ori că 
regele începu să râdă. 

Atunci nevastă-sa îl întrebă: 


44 


- Ce e? De ce râzi? 

- Stai să-ți spun, zise el. Azi- 
dimineaţă  ieşisem la vânătoare şi 
ajunsesem într-un loc pe care nu-l mai 
văzusem niciodată. Şi-acolo era o groapă. 
Am auzit un bâzâit ca de albine. Am 
descălecat şi m-am dus drept spre groapă. 
M-am uitat şi ce crezi c-am zărit?! Un 
drăcuşor caraghios de mama focului. Nici 
nu-ţi trece prin gând ce făcea! Avea o 
furcă mică din care torcea repede de te lua 
ameţeala şi dădea mereu din coadă. 
Torcea întruna şi cânta: 


Stiti de bună seamă, 
Tom Tit Tot mă cheamă. 


Ei, când auzi fata una ca asta, simţi că 
nu-şi mai încape în piele de bucurie, dar 
nu scoase nici un cuvânt. 

A doua zi, negriciosul se uită tare 
răutăcios la ea când veni după in. La 
căderea nopţii, fata auzi din nou ciocănitul 
cunoscut. Deschise fereastra ŞI 
împieliţatul apăru din nou pe pervaz. 
Rânjea cu gura până la urechi şi-şi răsucea 
coada drăceşte. 

- Cum mă cheamă? întrebă când îi 
dădu inul tors. 
- Oare Solomon? zise ea prefăcându- 
se că îi este frică. 
- Prostii! spuse ef şi făcu câşiva paşi 
spre mijlocul odăii. 

-Atunci Zevedei, spuse ea din nou. 

- Nici pomeneală, zise drăcuşorul şi 
începu 

să râdă şi să-şi răsucească aşa de 
tare coada că 

nici n-o mai vedeai. Bagă de seamă, 
încă o dată 

mai i.pui şi, de nu ghiceşti, eşti a 
mea! zise el, 

întinzându-şi labele negre spre ea. 

Atunci fata făcu un pas-doi înapoi, se 
uită la el, apoi începu să râdă şi îi spuse, 
arătându-l cu degetul: 


- Ştiu, de bună seamă, 
Tom Tit Tot te cheamă. 


Când auzi dracul una ca asta, se 
cutremură din toate mădularele şi dispăru 
în noaptea neagră. Nimeni nu l-a mai 
văzu: ie atunci. 


POVEŞTI ITALIENE 


Rodiile de aur 


DESPRE RODIILE DE AUR străbunica i- 
a povestit bunicii, şi bunica, mamei şi 
mama, nepoatei ei. Şi povestea era despre 
un rege care avea în grădina palatului 
său, printre alţi pomi minunaţi, şi unul 
care-i făcea în fiecare an trei rodii de aur. 
Când se apropia vremea lor, el întărea paza 
zi şi noapte, ca să nu-i dispară fructele 
acelea atât de preţioase. în fiecare zi, 
apoi, el însuşi veghea asupra arbustului. 

Se duse într-o bună dimineaţă în 
grădină, se uită să vadă cele trei rodii de 
aur, dar rodiile nicăieri. îl strigă imediat 
pe paznic. 
- Paznic necredincios, vei plăti cu 
capul nepăsarea ta! Unde sunt rodiile 
mele de aur? 
- Preamărite rege, nu sunt eu de 
vină. Un canar afurisit a venit şi s-a aşezat 
în pom şi a 

cântat într-un anume fel, încât auzindu-l 
simţeam că abia îmi puteam ţine ochii de 
somn. Eu cred că m-a vrăjit. Când m-am 
trezit, dispăruseră toate cele trei rodii de 
aur. 

Peste măsură de mâhnit, regele, 
dând crezare bietului paznic, nu i-a tăiai 
capul, ci anul viitor, când aveau să se 
coacă din nou rodiile, el avea de gând să-l 
lase de pază pe propriul său fiu. 

Zis şi făcut. De pază a stat însuşi fiul 
regelui. e Dar şi el a fost vrăjit de acelaşi 
canar cu cântecul lui încântător şi a doua zi, 
când să vină regele să culeagă rodiile de 
aur... ia-le de unde nu-s, dispăruseră şi 
acestea trei. Se gândi regele ca anul 
următor să păzească el însuşi, dar după 
aceea se răzgândi şi i se păru mai firesc să 
dea sfoară în-ţară că va da orice acelui 
supus al său care-i va aduce viu şi 
nevătămat canarul cel cântăreţ, care i-a 
furat în două rânduri rodiile de aur. Dar trei 
zile şi trei nopţi nu i se înfăţişă nimeni la 
palat. Ci doar a patra zi, iată că se arătă un 
biet ţăran, îmbrăcat tare sărăcăcios, deşi 
chipeş, cu canarul în mână în faţa palatului, 
cerând să vorbească regelui. 

- Ţi-am adus canarul, slăvite rege. 
Facem târgul? îl întrebă apoi, fără să-l mai 
ia pe ocolite. 

- Bine, îţi mulţumesc. Câte pungi de 
galbeni vrei în schimb? îl întrebă regele. 

- Nu-l dau pe pungi de galbeni, oh, 
rege, ci, după cum ai dat sfoară în ţară că îi 
dai orice aceluia care-ţi va aduce canarul, 
eu îţi cer mâna fetei tale. 

- Ei nu, că asta ar fi prea de tot. Eu 
spun să te mulţumeşti cu zece pungi de 
galbeni şi să-mi Jaşi fata în pace. 

- Chiar dacă eu mă mulţumesc cu 
zece pungi de galbeni, dacă nu-mi dai fata, 
să vezi că în primul rând tu n-ai să te 
mulţumeşti numai cu canarul care nu-ţi va 
putea da el singur rodiile de aur înapoi. 

Şi spunându-i acestea, luă pungile şi 
dispăru ca prin farmec, lăsându-l buimăcit 
pe rege. 

Şi ţăranul a avut dreptate, deoarece 
când regele a rămas singur cu canarul şi |- 
a întrebat: „Unde sunt rodiile mele de 
aur?", el i-a răspuns: 

- Doar cel ce m-a adus ştie cuvintele 
magice 

cu care ai putea intra în grota unde 
stau ascunse 

rodiile tale. 

Şi regele a priceput înţelesul 
spuselor ţăranului. Aşadar, a doua zi a 
trimis după el. Şi ţăranul a venit din 
nou la palat. 

i Dă-mi mâna fetei tale şi vei afla 
cuvintele magice care deschid grota unde 
sunt ascunse rodiile de aur. 

E Ei bine, îţi făgăduiesc mîna fetei 
mele, numai spune-mi imediat care 
sunt cuvintele magice? |-. 

i Şi-ţi vei ţine cuvântul? 

e *- Mai încape vorbă? Cuvântul unui 
rege îl mai poţi pune la îndoială? 

Şi, încrezător, ţăranul îi spuse 
cuvintele magice prin care să i se 
deschidă grota:  „Uşă minunată, 
deschide-te îndată!" 

De cum a auzit regele, l-a luat în 
mînă pe canar şi i-a poruncit: 

- Du-mă chiar acum la grota unde 
sunt 

rodiile mele de aur! 

-Ai aflat cuvintele magice? întrebă 

canarul. 

- Am aflat, desigur. Un rege poate 
tot ce vrea! 

3 Asta înseamnă că ai făgăduit pe 
fata ta drept mireasă ţăranului care m-a 
adus. 

-Am făgăduit-o, dar nu i-o voi da, fii tu 
sigur. -Atunci cum o să-ţi poţi lua 
rodiile de aur? 

- Deocamdată, tu du-mă la grotă, şi pe 
urmă 

vedem noi! îi tăie vorba regele. 

Şi au ajuns la grotă şi regele a rostit 

tare: 

- Uşă minunată, deschide-te îndată! 

Şi iată că din stânca din faţa lor se 
croi o uşiţă, şi rege şi canar intrară 
înăuntru. Mai-mai să orbească regele de 
câte bogății erau îngrămădite acolo. Până 
să dea el de rddiile de aur, deocamdată îşi 
umplu buzunarele cu diamantele care 
străluceau peste tot. Dar tot căutând cu 
privirea, iată că văzu şi cele şase rodii de 
aur. Le luă iute şi zbură din grotă cu canar 
cu tot, în culmea fericirii. 

Când s-a văzut la palat, cu 
buzunarele doldora de diamante şi cu 
rodiile de aur pe masă, nu mai putea de 
bucurie. Dar în aceeaşi clipă se pomeni în 
faţa lui cu ţăranul căruia îi făgăduise 
mâna fetei sale. Năucit de fericire, regele 
aproape că uitase de ţăran şi mai ales de 
ceea ce-i făgăduise, aşa că-l întrebă uimit: 

- Ce e cu tine la palat? 

-Aştept ca regele să-şi ţină cuvântul 

dat. 


- Ce cuvânt? Ce ţi-am făgăduit? 

- Mi-ai făgăduit mâna fetei tale dacă 
te ajut să-ţi recapeţi rodiile de aur. Acum le 
ai pe masă, aştept să-ţi ţii vorba. 

- Tocmai pentru că le am pe masă, sunt 
gata să-ţi dau şi ţie un pumn de diamante 
şi alte zece pungi de galbeni, dar pe fată 
tot nu ţi-o dau! 

- O să-ţi pară rău, rege, că m-ai 
păcălit! îl ameninţă ţăranul şi dispăru ca 
prin farmec. 

în aceeaşi clipă, diamantele se 
prefăcură în pietricele obişnuite şi cele 
şase rodii de aurln şase rodii coapte, 
numai bune de mâncat. 

Regele se făcu negru de mânie. Ceru 
să-i fie adus legat burduf ţăranul. Dar 
degeaba cutreierară în lung şi în lat prin 
regat solii regelui, nici că au dat de urma 
lui. 

După zile şi nopţi de suferinţă, iată că 
regelui îi veni în minte să-l întrebe pe canar 
unde-l poate găsi pe ţăranul acela afurisit. 
Şi acum începu canarul să se tocmească, 
în locul ţăranului, cu regele. 

- Dacă nu eşti hotărât să-i dai fata de 
soţie, 

nici tu nu vei fi fericit niciodată, nici 
rodiile nu ţi le 

vei recăpăta şi nici linişte în palat nu 
vei avea. 

- Bine, canarule, adu-l aici şi jur să- 
mi ţin cuvântul dat şi să încheiem cu bine 
toată povestea asta! 

Şi canarul dispăru şi în Ipcul lui apăru 
tânărul chipeş, îmbrăcat ca de nuntă, cu o 
pungă de argint în mână, în care erau cele 
şase rodii de aur, spre bucuria regelui care 
nu mai şovăi să-şi ţină cuvântul dat. Şi 
când îl văzu şi frumoasa prinţesă ce 
mândru şi ce tânăr era, se arătă tare 
încântată să-i fie soţie. Şi astfel se încheie 
toată povestea cu bine, cum şi-a dorit 
regele şi cum ar fi dorit oricare dintre noi. 


Cele trei brățări 


A FOST ODATĂ o văduvă care a 
rămas cu trei fete, frumoase şi harnice, 
numai bune de măritat. Şi într-o zi, pe 
când se afla văduva în pădure să adune 
vreascuri pentru foc, iată că în faţa ei 
apăru o bătrânică şi-i spuse: 

- A venit vremea ca fetele tale să-şi 
aleagă 

soarta. Soarta lor e în mâinile mele, 
şi-i arătă trei 

brățări: una era de aur, alta de 
argint, şi alta de 

fier. Trimite-mi-le pe rând, în fiecare 
seară mă vor 

găsi în coliba de lângă copacul 
aceia. 

Şi-i arătă o colibă pe care femeia, 
deşi mai fusese de multe ori pe cărările 
acelea, nici c-o mai văzuse până în 
seara aceea. 

A plecat văduva acasă şi într-un 
suflet a povestit fetelor ei cele 
întâmplate. 

- Prima mă duc eu, se repezi cea 

mare. 

Şi a doua seară se duse la colibă. 

Bătrânica 
îi arătă cele trei brățări şi ea, fata cea 
mare, fireşte că o alese pe cea de aur. 

- Vei ajunge mare împărăteasă! îi 
spuse 

bătrânica. 

Şi fata cea mare alergă fericită 
acasă să-i povestească maică-si ce 
soartă 0 aştepta. 

Veni seara următoare şi mijlocia se 
duse la coliba bătrânei, cuprinsă şi ea de 
mare curiozitate să afle ce soartă-i 
fusese hărăzită. 

Şi bătrânica îi arătă doar două 
brățări: pe cea de argint şi pe cea de fier. 
Fata s-a repezit, fără a mai sta pe 
gânduri, la brăţara de argint, 

convinsă că o soartă prea rea nu-i putea fi 
hărăzită cu asemenea dar de preţ. ŞI 
bătrânica îi spuse: 

- Vei fi regină! 

In culmea bucuriei ajunse acasă, 
săltând într-un picior şi cu brăţara de 
argint pe mână. Le spuse surorilor şi 
mamei că avea să fie regină. 

Tristă, în seara a treia, se duse şi a 
treia fată la coliba bătrânei, convinsă că ea 
nu va avea de ales nici o brățară de aur şi 
nici de argint, ci doar pe cea de fier, de 
altfel singura rămasă, din moment ce 
surorile ei mai mari le-au luat şi pe cea de 
aur şi pe cea de argint. 

Dar bătrânica i-a făcut o surpriză şi i-a 
arătat trei brățări: una de aur, una de 
argint şi una de fier. 

- Alege-ţi pe cea care-ţi place, îi 
spuse mătuşa. 

- O aleg pe cea care ştiu eu că mi-a 
fost ursită, chiar dacă tu eşti bună şi de 
dragul meu ai pus şi pe cele două alese de 
surorile mele. 

- Ştiu că eşti cea mai modestă dintre 
ele, fata mea, dar alege totuşi pe cea care- 
ţi place, o îmbie bătrâna. 

Dar fata se încăpăţâna şi şi-o puse pe 

braţ 
pe cea de fier. 

- Bine, fata mea, du-te sănătoasă şi 
ai încredere în soarta ta, oricare ar fi ea. 

Se duse fata cea mică acasă şi 
povesti cu jumătate  de.gură cele 
întâmplate. Surorile au luat-o în râs, 
făcând-o proastă, iar mama ei a certat-o 
toată noaptea, că nu alesese brăţara de 
aur ca să ajungă şi ea o împărăteasă ca 
sora ei mai mare, sau cel puţin să fi ales 
brăţara de argint, să fi ajuns regină ca 
mijlocia. 
Fata n-a răspuns nimic şi s-a culcat 
liniştită, în mai puţin de o săptămână, fata 
cea mare a fost cerută de fiul unui mare şi 
puternic împărat şi sora ei, cea mijlocie, a 
împlinit şi ea destinul, măritându-se cu un 
fiu de rege. Cea mică a rămas în schimb 
lângă mama ei, ajutând-o în continuare la 
treburile casei. 

într-o bună zi s-a oprit la casa lor un 
tânăr păstor. La început s-a codit văduva 
să-şi dea fata unui biet păstor, dar cum 
păstorul se încăpăţânase s-o ia de soţie, n- 
a mai ţinut seamă că avea o fată 
împărăteasă şi o alta regină şi, ca să 
scape de piatra din casă, i-a dat-o. 

Ce se gândi văduva într-o bună 
dimineaţă? Că trecuseră câţiva ani de 
când nu-şi văzuse fetele. Şi o porni mai 
întâi la fata cea mare. 

A găsit-o într-o mare de lacrimi. 
împăratul o părăsise pentru fata unui alt 
împărat şi de la o zi la alta se aştepta să 
se întoarcă şi s-o alunge din palat. Abia a 
avut timp să schimbe trei vorbe cu mama 
ei. 

Aşa că biata văduvă plecă de la fata 
ei cea mare, destul de mâhnită. Se gândi să 
se lumineze la suflet, vizitând-o pe regină, 
pe fata ei cea mijlocie. Şi se duse la ea. 
Dar şi pe cea mijlocie o găsi plânsă şi 
deznădăjduită. Regele îi spusese clar şi 
răspicat că dacă nici de data asta nu-i va 
face un fecior, o va alunga de la palat. 

- Dar cum, fata mea, tu n-ai fost în 
stare să-i faci un copil regelui? o întrebă 
mama pe fată. 

- Ba da, dar avem trei fete şi nici un 
băiat! 

- Ei bine, să sperăm că-i vei face pe 
plac şi nu va fi nevoie să te alunge. 

Plecă şi de la fata cea mijlocie, biata 
mamă, nu prea mulţumită de cele găsite 
şi acolo. 

Se duse, într-o doară, ca să nu fie 
singură, la fata cea mică. Deşi de la un 
palat de împărat, 

de la altul de rege să te duci într-o stână, 
nu era prea mare bucurie. 

W Şi totuşi! Ajunse la stână, la fata cea 
mică şi la păstor, l-a găsit pe amândoi 
fericiţi, cu o fetiţă şi cu un băiat alături. 
Aveau o casă îndestulată, o ogradă plină 
de păsări, o grădină de zarzavaturi, o 
turmă nesfârşită de oi. Au primit-o pe 
biata văduvă cu atâta dragoste, că au 
făcut-o să uite de necazurile cu celelalte 
două fete. Şi când a plecat de la ei, au 
încărcat-o cu atâtea bunătăţi, de abia le 
mai putea duce. Ba i-au dăruit şi două oi 
şi un măgăruş care să-i care desagii cu 
câte merinde i-au dat. 

Şi, pe drum, mama a avut remuşcări 
pentru noaptea în care o dojenise atât de 
tare pe fata ei cea mică fiindcă nu ştiuse 
să-şi aleagă o soartă de mare doamnă. 
Şi avea remuşcări şi că nu-l primise cu 
prea multă omenie pe tânărul păstor 
care o făcuse pe fata ei atât de fericită. 
Noroc că fata ei cu suflet de aur (şi 
brățară de fier) uitase de cele din trecut 
şi o primise cu atâta dragoste. 

Şi până a ajuns acasă la ea, văduva 
s-a tot gândit că, la urma urmei, nu aurul 
îl face fericit pe om şi nici argintul... 

Prinţul înfumurat 


A FOST ODATA o împărăteasă bună 
şi frumoasă, mai frumoasă ca virtutea, 
dar avea un fiu rău şi urât, mai urât ca 
păcatul. 

Şi, cum ea era femeie, mai mult 
prinţul, fiul ei, se ocupa de treburile ţării. 
Şi acesta se purta atât de rău cu toţi 
curtenii şi cu cei din jurul lui, încât 
nimeni nu-l iubea, dimpotrivă, fiind cu 
toţii jigniţi de dimineaţă până seară, tot 
se gândeau în fel şi chip cum să se 
răzbune într-o bună zi pe prinţul acela 
înfumurat. Deoarece, pe lângă faptul că 
era cum era de urât, mai era şi 
înfumurat. Niciodată n-ar fi primit vreun 
sfat de la nimeni, încredinţat că nimeni 
nu gândea mai limpede ca el, nimeni nu 
judeca mai bine ca el. Şi, nesfătuit de 
nimeni, conducea după mintea lui, 
încurcân-du-le pe toate, fără să 
mulţumească pe cineva. 

Un alt nărav al lui era acela al 
eleganţei fără margini. Sărăcise întreaga 
vistierie cu luxul lui nemaipomenit, 
îmbrăcat numai în catifele şi mătase, 
cerând să-i fie cusute costumele numai în 
fire de aur şi argint. 

Ce au pus la cale, într-o bună zi, 
curtenii care nu-l puteau suferi?! 

Au adus la palat patru din cei mai 
iscusiţi croitori, pe care nu-i mai văzuse 
prinţul niciodată, şi i-au strunit cum să 
vorbească şi cum să se poarte cu prinţul, 
făgăduindu-le la urmă câte o pungă cu 
galbeni. 

Cei patru croitori i-au fost înfăţişaţi 
prinţului astfel: 

- Slăvite prinţ, iată patru croitori 
veniţi de 

peste mări şi ţări, unde s-a dus vestea 
că sunteţi 

cel mai elegant prinţ din lumea asta, 
au străbătut 

drum lung ca să vă servească. 
îngăduiţi-le să vă 

arate ce stofe şi ce mătăsuri au adus 
ca să vă 

încânte ochii. 

Abia îşi stăpâni bucuria prinţul 
înfumurat, apropiindu-se de cei patru 
croitori ca să le vadă ţesăturile acelea 
minunate. Şi într-adevăr îţi luau ochii de 
strălucitoare ce erau. Nici nu mai ştia ce 
stofă să-şi aleagă pentru costumul ce 
avea să-l înnoiască de ziua lui de naştere, 
care nu era departe. 

- Alegeţi-o pe asta, îl îndemnă un 
croitor, 

şi-i arătă o bucată de stofă în fir de 
aur. 

- Sau pe asta, cu fir de argint, îl 
îndemnă 

altul. 

Dar prinţul nu primea sfaturi. Şi alese 
pe cea pe care nu-i spusese nici unul s-o 
aleagă. 

Le porunci să-l cheme la probă chiar a 
doua zi şi le ceru să plece din cameră de 
îndată. 

Cei patru croitori au făcut întocmai 
cum fuseseră  struniţi de curtenii 
răzbunători. Au croit dintr-o pânză 
ordinară costumul prințului şi s-au 
prezentat a doua zi la probă. Când a văzut 
prinţul din ce stofă e făcut, rămase locului 
țintuit şi zise: 

- Dar de unde?! Stofa aleasă de mine 
era ţesută în fir de aur şi în fir de argint! 

g Şi asta e țesută în fir de aur şi în fir 
de argint! răspunseră toţi odată cei patru 
croitori. 

Şi prinţul, care nu cerea niciodată 
sfat celorlalţi, îl întrebă totuşi pe unul din 
curteni care era de faţă la proba 
costumului: 

- la spune, unde e fir de aur şi fir de 
argint la stofa asta mizerabilă? 

- Este, slăvite prinţ, uităţi-vă bine! îl 
duse de nas curteanul cu chipul cel mai 
senin din lume. Şi uitaţi-vă ce fineţe! 
adăugă el, luând uzura acelei pânze drept 
fineţe... 

Prinţul porunci să fie chemat un alt 
curtean pe care-l întrebă imediat: 

- Vezi fir de aur sau de argint în 
țesătura asta? 

- Da, preamărite prinţ, văd că este p 
stofă nemaipomenită, ţesută în fir de aur şi 
fir de argint, îi răspunse şi acest curtean. 

Degeaba a mai chemat el şi pe alţi 
curteni, fiindcă toţi vedeau în pânza aceea 
mizerabilă o țesătură din cele mai fine, 
numai el vedea o pânză ordinară. 
Răspunsurile  curtenilor şi insistența 
croitorilor veniţi de pe meleaguri străine l- 
au făcut şi pe el să creadă ca ei, ca să nu 
se facă de râs în faţa străinilor care aveau 
să. ducă pesemne vestea.mai departe că 
prinţul nu se pricepea la stofele fine. 

Şi fără împotrivire, s-a supus şi la 
proba a doua şi la a treia. Şi când â venit 
şi ziua marii sărbători, s-a dus mai întâi la 
mama lui s-o întrebe cum i se pare noul lui 
costum din țesătura aceea străină. 

- îţi vine de minui j! l-a încurajat 
mama, 

împărăteasa; ea fusese nştiinţată de 
micul com 

plot al curtenilor care voiau să-l 
dezveţe pe prinţ 

şi de năravul luxului acela prostesc şi 
de înfumurarea lui la fel de prostească. 

A fost imboldul hotărâtor care să-l 
facă să apară îmbrăcat astfel în faţa 
tuturor oaspeţilor de vază, veniţi din 
atâtea şi atâtea ţări ca să-l 
sărbătorească. Dar când au văzut în ce 
zdrenţe a apărut prinţul cel elegant, toţi 
au început să şuşotească, până ce 
copilul unui prinţ străin a avut curajul să 
strige: 

- Prinţul e un zdrenţăros! Prinţul e 
un 

zdrenţăros! 

Prinţul se făcu ca para focului de 
mânie şi ruşine. Curtenii lui, erau 
înlemniţi gândindu-se la ceea ce avea 
să-i aştepte. 

Dar prinţului nu i-a trebuit mult ca 
să-şi dea seama că supuşii lui de la curte 
îi dăduseră o lecţie. Şi, spre uluirea 
tuturor, a primit-o fără mânia la care se 
aşteptau. Parcă a fost trezit dintr-un vis 
urât. De la prima clipă de furie a trecut 
la următoarea, de linişte şi înţelegere, 
apoi s-a apropiat de mama lui: 

- Şi tu, mamă, m-ai lăsat să apar în 
zdrenţe 

în faţa tuturor acestor oaspeţi 
străini, oaspeţi de 

vază? 

- Da, fiule. Ceva grav trebuia să se 
întâmple ca să te trezeşti din înfumurarea 
ta oarbă şi pofta ta nesăbuită de lux! 

ŞI-I privi cu atâta blândeţe şi duioşie, 
că prinţul lăsă ruşinat ochii în jos. 

O minune se petrecuse cu el. Şi 
necuviinţa care-l părăsea, lăsând loc 
înţelegerii şi bunătăţii ce i se reflectau pe 
chip, îl făcea să nu mai pară atât de 
hidos. 

Le-a zâmbit curtenilor, în semn de 
aprobare a acelei lecţii binemeritate, s-a 
dus să-şi schimbe' zdrenţele şi într-o clipă a 
fost înapoi bun şi primitor, îndatoritor cu 
toată lumea, încât toţi se întrebau dacă 
întradevăr el era prinţul cel urât, cel 
temut, cel înfumurat. 

De ziua de naştere, ca o renaştere de 
fapt pentru prinţul care nu mai era cel 
dinainte, a fost cea mai izbutită petrecere 
din câte văzuse până atunci palatul acela. 


Copacul vorbitor 


A FOST ODATĂ o regină, frumoasă 
ce-i drept, dar tare avară. Strânsese în 
palatul ei tot ce era mai rar în lume şi mai 
de preţ. 

Dar într-o bună zi, un prinţ străin, 
care venise de foarte departe numai ca să 
admire colecţia rară a reginei, îi spuse cu 
un aer de trufie: 

-Aveţi atâtea minunăţii, regină, v-ar 
lipsi o singură raritate... 

- Care anume? întrebă curioasă şi 
oarecum jignită regina. 

- Copacul vorbitor. 

- Copacul vorbitor? Există aşa ceva? 

- Desigur. Şi atunci într-adevăr n-ar mai 
lipsi nimic în palatul ăsta. 

= Şi cine l-ar putea aduce? întrebă 
regina. 

- Numai Domnia Ta. 

- Şi cum l-aş putea recunoaşte? 

- Din câte ştiu, copacul spune cui 
vrea el următoarele cuvinte: „Tare-i 
amarnic să aştepţi zadarnic". 

Regina îl ascultă pe prinţ şi, cum pe 
lângă faptul că era frumoasă mai era şi 
renumit de vitează, atât de vitează de 
până atunci nici nu se gândise că ar avea 
nevoie de vreun sprijin în domnie şi de 
aceea nici nu se măritase, se gândi s-o 
pornească la drum chiar a doua zi. 

Prinţul se oferi s-o însoţească el până 
în pădurea unde ştia că e acel copac 
fermecat pe care nimeni nu fusese în 
stare vreodată să-l ia. 

Dis-de-dimineaţă, regina a pornit-o la 
drum îmbrăcată în straie bărbăteşti. 
Prinţul a lăsat-o pe regină în pădurea cu 
pricina şi acum rămânea ca ea singură să 
ghicească anume care copac, din câţi erau 
în pădure, avea şi grai. Şi a colindat regina 
în lung şi în lat pădurea, până când, 
obosită, a descălecat şi s-a aşezat sub unul 
dintre copaci. Dar, când să aţipească, i s-a 
părut că aude un glas: „Tare-i amarnic să 
aştepţi zadarnic". Deschise ochii şi aşteptă 
să se convingă de faptul că nu e vis, ci că e 
aievea, şi din nou auzi desluşit un glas de 
voinic:  „lare-i amarnic să aştepţi 
zadarnic". 

Nu mai încăpea îndoială, copacul 
vorbitor era chiar cel lângă care se 
aşezase ea. întinse o 


66 


mână, ca o mângâiere, pe trunchiul lui şi 
copacul îi vorbi: 
- Cum de te-ai încumetat, regină, să vii 
până aici? Ai venit oare ca să mă salvezi? 
- Am venit să te tai şi te iau la mine, 
în grădina palatului meu. 
- Doar n-am aşteptat atâta timp ca să 
vii, să-mi tai viaţa. Şi nici tu n-ai bătut 
atâta cale ca să-mi faci răul ăsta! Ar 
însemna că eşti mai rea decât vrăjitoarea 
care m-a transformat în copac. 
- Dar nu eşti tu copacul vorbitor? îl 
întrebă regina nedumerită. 
- Acum sunt un copac, dar înainte de 
a fi fermecat eram un tânăr frumos, fiu de 
rege. Aju-tă-mă, şi-ţi voi fi credincios toată 
viaţa. 
- Dar cum de te-ai prefăcut în copac? 
-într-o bună zi, la vânătoare, m-am 
rătăcit 
de ceilalţi de la curte şi când să-mi potolesc 
setea, bând dintr-un pârâiaş, pe loc m-am 
prefăcut într-un copac şi de atunci nimeni 
n-a mai ştiut nimic de mine. 
- Şi cum poţi fi desfăcut de această 
vrajă? 
- în primul rând trebuie să-mi juri că- 
mi vei 
fi soţie şi apoi te învăţ eu ce să faci. 

- Jur! îi răspunse regina, parcă şi ea 
fermecată de cele ce auzea. 

- Ei bine, atunci ascultă: în scorbură 
găseşti spada mea, o iei iute, o ascunzi în 
frunzişul acela unde te vei ascunde şi tu. 
Apoi ştiu că ai la tine merinde, le păstrezi 
ca să le arunci celor trei dulăi fioroşi cu 
care va veni cât de curând vrăjitoarea ca 
să mă păzească. în fiecare seară, când se 
întunecă, vine la mine şi mă întreabă dacă 
vreau s-o iau de soţie pe fata ei şi eu 
rămân de lemn în faţa dorinţei ei şi ea mă 
întreabă iar, până o fură somnul. Vei 
vedea cu ochii tăi în noaptea asta. Când 
ea va adormi, repede le dai dulăilor toate 
merindele tale şi cu spada îi retezi capul 
vrăjitoarei. Dacă ai noroc să izbuteşti 
dintr-o dată, sunt salvat,-dacă nu, eşti şi 
tu pierdută. 

Regina l-a ascultat cu luare-aminte, a 
tras spada din scorbură, s-a pitit iute în 
frunziş şi a stat la pândă, în aşteptarea 
vrăjitoarei. 

N-a trecut mult şi vrăjitoarea a venit, 
urmată de trei dulăi fioroşi. S-a aşezat în 
faţa copacului şi l-a întrebat: 

- Vrei s-o iei de soţie pe fata 

mea? 

Şi copacul i-a răspuns: 

- Rămân de lemn cum ai hotărât tu... 

Şi vrăjitoarea iar a întrebat şi copacul 
iar i-a răspuns, până când, zdrobită de 
oboseală, păzită de dulăii cei răi, vrăjitoarea 
s-a ghemuit la picioarele copacului vorbitor 
şi a căzut într-un somn adânc. 

Să le arunce dulăilor hrană şi să-i taie 
capul vrăjitoarei, pentru regina cea vitează 
a însemnat o singură mişcare. în clipa 
următoare, din copacul vorbitor a apărut un 
tânăr chipeş şi frumos, încât regina nu s-a 
căit că i s-a făgăduit de soţie, înainte de a-l 
vedea. S-au suit amândoi pe cal şi pe aci 
ţi-e drumul. înfometați, dulăii au sărit 
asupra vrăjitoarei fără putere şi ce n-a 
făcut regina au terminat ei, nemailăsând 
nici urmă... 

în loc de un copac vorbitor, regina a 
fost bucuroasă să se întoarcă acasă cu un 
fiu de rege, salvat de ea din vraja 
zgripţuroaicei. 

A doua zi, când regele a văzut-o pe 
regină în straie femeieşti, împodobită ca o 
adevărată regină, n-a ştiut cum s-o mai 
laude, iar toţi curtenii, care îşi doreau de 
mult un rege la tron, s-au arătat nespus de 
mulţumiţi de alegerea aceea, pregătind 
nuntă mare, care a durat trei zile şi trei 
nopţi, ca în poveste... 

Naiul .fermecat 


A FOST ODATĂ un ţăran care avea 
un petec de pământ pe care toţi ceilalţi 
ţărani nu-l doriseră când se făcuse 
împărţeala de către rege. De ce nu l-a 
vrut nimeni? E lesne de înţeles. Fiindcă 
era pământ tare, nisipos, ce părea că nu 
avea să rodească niciodată. 

Dar s-a apucat bietul om să-l sape, 
să-l îngraşe şi acum nici un altul nu avea 
un câmp cu grâne mai bogate. Vecinii îşi 
rodeau unghiile de invidie. Dacă la 
început n-a vrut nimeni petecul acela de 
pământ, acum se băteau pe el şi în fiece 
zi, nici nu se crăpa de ziuă, că şi veneau 
pe capul bietului om să-i propună: 

-Vinde-mi mie pământul tău! Nu-i 
nimic de capul lui, e numai piatră tot. E 
sterp. Ce nevoie ai de el? Uite, îţi dau atât 
şi atât... adică de zece ori mai mult 
decât l-ai plătit tu regelui. 

- Tocmai că-i pietros şi sterp, nu 
vreau să păcălesc pe nimeni, răspundea 
ţăranul cel şiret şi-i poftea pe rând pe 
toţi să iasă afară din casa şi din curtea 
lui. 

într-o bună zi a trecut p© acolo însuşi 
regele cu slujitorii lui. Şi toţi s-au uluit 
de ce mare crescuse grâul pe câmpul 
acela, în timp ce, în jurul lui, tot grâul 
părea necrescut şi toată cultura pitică şi 
uneori uscată. Până şi regele simţi că-l 
invidiază pe ţăranul acela norocos şi 
încercă să-l convingă să-i vândă lui 
ogorul, Dar ţăranul se încăpăţâna; 

- Majestate, tu mi l-ai vândut mie şi 
acum îmi ceri să ţi-l vând Cu. Nu-i treabă 
regească, asta! 

în culmea furiei, regele, în ajunul 
culesului, când era bobul de grâu mai 
frumos, dădu ordin slujitorilor săi să 
culeagă în timpul nopţii tot grâul, să nu-i 
lase un bob ţăranului necuviincios. 

Şi toată noaptea, zeci şi sute de 
slujitori de ai regelui s-au cocoşat, 
culegând grâul bietului ţăran, ca să-i 
facă pofta regelui invidios. 

Dimineaţa, când să se ducă ţăranul la 
câmp, ce-i fu dat să vadă? Toţi vecinii se 
prefăceau că le pare rău că cineva îi 
furase tot grâul, în realitate fiind tare 
bucuroşi că vecinul lor nu le mai luase 
înainte cu recolta. 

Dar nu mică le-a fost uimirea când l-au 
văzut pe ţăran că e mai liniştit ca oricând, 
că se retrage 


71 


în căsuţa lui şi în văzul tuturor grâul crescu 
la loc, verde şi apoi galben cu bobul copt, 
bun de cules. Au alergat cu toţii într-un 
suflet să-i spună regelui: 

a Majestate, grâul de pe pământul 
acela pietros dispăruse azi dimineaţă, ca 
apoi sub ochii noştri să apară din nou 
galben şi frumos ca mai înainte. Nu-i lucru 
curat! strigară toţi vecinii, invidioşi pe 
bietul ţăran. 

- Ce-i drept, aşa e! le răspunse şi 
regele, mai înveninat ca oricând. 

Şi, după ce plecară oamenii, dădu 
poruncă slujitorilor să culeagă tot grâul şi 
în noaptea următoare, şi apoi va vedea el 
ce are de făcut. 

Şi slujitorii regelui iar făcură noapte 
albă, pentru ei mai neagră ca oricând, 
sleindu-şi puterile la culesul grâului. 

Dimineaţa, vecinii, în culmea 
bucuriei, priveau pământul de pe care 
fusese cules tot grâul de nu se mai vedea 
fir. Şi, când apăru şi ţăranul cel păgubit, 
ei, cu toată prefăcătoria din lume, 
începură din nou să-l compătimească: 

- Că păcat, vezi, dacă ne vindeai 
nouă 

pământul, acum n-ai mai suferi 
paguba asta! 

- Nu-i nimic, oameni buni, le răspunse 
el şi 

se întoarse în căsuţa lui umilă. 

Şi din nou, în văzul tuturor, ca prin 
farmec, tot grâul galben ca aurul umplu 
fiecare părticică de pământ. 

Unde să alerge cu toţii dacă nu la 
rege care le era într-un fel părtaş, 
deoarece şi el râvnise la bucata de 
pământ sterp a bietului ţăran?! 

- Majestate, grâul nu mai era pe 
ogor, în zorii zilei, iar sub ochii noştri 
holdele au apărut din nou, ca prin 
farmec... 

- Mergeţi liniştiţi la casele voastre, că 
văd eu ce e de făcut 

Regele îşi puse în gând să descopere 
ce farmece stăpânea ţăranul acela. Şi, cum 
nu avea prea mare încredere în slujitorii 
lui, se îmbrăcă ţărăneşte şi, de cum se 
întunecă, se şi duse la casa ţăranului. 
Printr-o crăpătură a zidului el privi 
înăuntrul casei, şi ce-i fu dat să vadă? 

Țăranul duse la gură un nai şi începu 
să fluiere din el. Deodată apăru o fată 
frumoasă, toată numai în văluri de 
culoarea cerului senin de vară, cu cosiţe 
aurii şi începu să danseze. Şi ţăranul 
cânta din nai şi fata dansa şi dansa de 

parcă nici nu atingea pământul. Regele, 
privind-o, rămase fermecat. Simţi că, de 
nu va fi soţia lui, va cădea la pat bolnav. 

Abia găsi în el putere să se ducă 
acasă, în palatul lui, după ce şi fata 
dispăruse, dar toată noaptea nu-şi găsi 
astâmpăr, tot frământându-se cum să 
facă şi cum să dreagă, ca zâna aceea din 
poveste să ajungă soţia lui. De cum se 
iviră zorile, porunci să-i fie adus la palat 
ţăranul cu pricina. Şi ţăranul veni. 

- Majestate, am venit, spuse el. 

- Aseară ţi-am văzut fata dansând, îţi 
cer mâna ei, 

- Ştiu că ai văzut-o dansând. Dar 
mâna ei n-o poţi avea decât dacă trudeşti 
la munca grea a câmpului timp de trei 
recolte. Că e ploaie, că e soare, trebuie să 
munceşti trei recolte, altfel n-o poţi avea. 
Este porunca soartei! 

Şi regele se supuse, fiindcă nu avea 

încotro. 

Părăsi regatul trei ani şi făcu întocmai 
cum îi ceruse ţăranul. Şi cum n-a ieşit din 
vorba lui, când s-a încheiat a treia recoltă, 
țăranul şi-a scos naiul, a început să cânte 
şi fata lui a apărut mai frumoasă ca 
oricând şi a început să danseze. De 

bucurie, regele a dansat şi el şi a doua zi 
au plecat la palat unde regele avea să 
poruncească pregătirile de nuntă mare. 
Dar la palat îl uitaseră toţi în trei ani, şi 
noul rege n-a stat mult pe gânduri ca să 
poruncească să fie alungat de acolo. Cui 
să-şi spună el păsul, dacă nu ţăranului? 

Când ţăranul, care era de fapt şi un 
mare vrăjitor, auzi cele întâmplate, îşi 
scoase naiul fermecat şi cântă o 
melodie, alta decât cea pe care o cânta 
pentru fata lui, şi cât ai clipi, în faţa lor se 
înălţă un palat de zece ori mai mare şi 
mai frumos decât cel pe care-l avusese 
regele mai înainte. Şi au trăit fericiţi toţi 
trei în palatul acela până la adânci 
bătrâneţe. 


Fată frumoasă şi norocoasă 


A FOST ODATĂ, demult, o 
preafrumoasă fată. Şi toate au fost bune 
pentru ea cât timp a trăit mama ei cea 
bună. Când a rămas doar cu 

tatăl ei vitreg, viaţa ei a fost un chin. Dar 
fata le-a îndurat pe toate, gândindu-se că 
poate va veni vremea măritişului şi vreun 
tânăr cumsecade s-o opri şi la ea. Şi într- 
adevăr a venit şi vremea măritişului, dar 
tatăl ei vitreg a promis-o primului venit 
care era, cum credeţi? mic, urât şi cocoşat. 
Şi fata, când a auzit şi mai ales după ce l-a 
văzut pe cel ce avea să-i devină soţ, s-a 
pornit pe un plâns, de nu s-a mai oprit trei 
zile şi trei nopţi. 

înainte de a se crăpa de ziuă înspre 
dimineaţa celei de a treia zi, fetei i se 
păru că aude glasul mamei ei: 

- Rosalia - astfel se numea fata - nu 

deznădăjdui, vino afară şi nu-ţi va 
părea rău. 

Rosalia se gândi o clipă, apoi judecă 
ea că mai rău tot nu putea fi decât să-l 
urmeze pe pocitul ales de tatăl ei vitreg şi, 
ascultând de voinţa glasului, ieşi afară din 
casă, tiptil, tiptil, ca să n-o audă cumva 
taică-său. 

Afară, ce-i văzură ochii? Un cal alb de 
o rară frumuseţe. Şi asta nu-i nimic, dar 
calul era fermecat, calul vorbea: 

- Rosalia, vin din partea mamei tale 
care 

n-a încetat să vegheze asupra ta. M-a 
trimis pe 

mine ca să te ocrotesc şi, dacă tu mă vei 
asculta, vei fi fericită, fiindcă glasul meu e 
glasul ei. 

Rosalia, buimacă de somn, buimăcită 
de ce vedea şi auzea, nu mai ştia ce să 
facă. Şi calul începu să-i dea primele 
sfaturi: 

- Rosalia, du-te în casă şi ia un 
costum 

bărbătesc de la taică-tău, îmbracă-l 
iute până nu 

se trezeşte el şi încalecă s-o pornim, 
până nu 

răsare soarele. 

Rosalia făcu întocmai şi, până să se 
trezească tatăl ei, ea şi calul erau 
departe. 

Când se trezi, el o căută şi apoi îşi 
văzu liniştit de lucru. Bine că scăpase de 
ea la urma urmelor, că şi aşa n-o iubise 
niciodată, prin urmare nu-l interesa deloc 
ce avea să se aleagă de ea şi încotro o 
apucase. 

Pe drum, calul îi spuse fetei: 

- Rosalia, ne vom opri la grajdurile 
regeşti. 

Ştiu că au nevoie de un grăjdar. 
Văzându-te cu 

cal cu tot, te vor lua în slujbă, sunt 
sigur. 

Şi Rosalia, luată drept un tânăr şi nu 
drept fată, fu primită la grajdurile regeşti. 

Fiul regelui avea tocmai vârsta 
Rosaliei şi tot văzând-o în fiecare zi în 
grajd, se simţea mereu 

mai atras de ea. Odată el îi spuse tatălui 
său, cu căldură în glas: 

- Tată, noul grăjdar e mult prea firav 
ca să 

rămână acolo să aibă grijă de cai. 
îngăduie-mi 

să-l iau în palat, drept pajul meu. 

Şi regele consimţi. 

Rosalia făcea tot ce putea ca să nu 

se observe că era fată, dar, într-o bună zi, 
fiul regelui se duse la mama lui şi-i spuse: 
- Mamă, ceva îmi spune că pajul ăsta e 
fată. Prea mă simt atras de el. Nu ştiu de 
ce, dar cred că e fată. 
- Plimbă-te cu el în grădină şi admiră 
în faţa lui trandafirii. Dacă va rupe doar 
unul şi şi-l va pune la butonieră, e băiat, iar 
dacă va culege cîţiva şi va face un buchet, 
să ştii că e fată. 

între timp, pajul îşi căuta mereu de 
lucru în grajd. Pe bună dreptate ţinea să 
aibă ea singură grijă de calul ei. Dar cu 
acelaşi prilej, când nu era nimeni de faţă, 
Rosalia îi cerea mereu câte un sfat. Şi de 
astă dată calul a prevenit-o: 

-Ai grijă, când vei fi în c -adină cu fiul 
regelui, rupe doar un trandafir g' aruncă-l 
cu nepăsare, cum fac bărbaţii, ca să nu te 
dai de gol. 

Şi Rosalia făcu întocmai şi fiul de 
rege îi spuse mamei sale: 

- S-a purtat bărbăteşte, dar eu tot cred 
că e 

fată. 

- Urmăreşte-l când îşi taie pâinea şi 

vezi 

„dacă o ţine la piept, sau o taie pe 

masă cu o mână 
sigură, îi mai spuse maică-sa. 

Dar şi calul îi spuse Rosaliei ce avea 
de făcut, aşa că nu se lăsă păcălită nici de 
astă dată. 

- îndeamnă-l, îi mai spuse regina 
fiului ei, 

care nu-şi mai găsea pacea, să vă 
luptaţi cu 

spada. îţi vei da seama cel mai bine. 

Şi calul o sfătui pe Rosalia: 

- Te vei lupta cu el, dar până în cele 
din 

urmă te va învinge. Este un viteaz 
renumit şi 

nimeni nu-i poate ţine piept. 

Şi aşa a fost. Au luptat ce au luptat, a 
rezistat Rosalia ce a rezistat, dar la urmă a 
căzut leşinată de oboseală pe jos. Prinţul 
s-a apropiat de ea, a luat-o în braţe şi, 
când a aşezat-o cu grijă pe pat şi a privit-o 
bine-bine, a văzut că e femeie. 

Zadarnic a încercat să se 
împotrivească, atât regele cât şi regina, 
căsătoriei fiului lor cu o necunoscută, că 
până la urmă au spus tot ca el. 

Trecuse câtva timp de la nuntă şi acum 
soţia prinţului, Rosalia, aştepta un copil. 
Bucurie mare pe toţi, pe rege, pe regină şi 
mai ales pe prinţ, în afară de o singură 
fiinţă. O prinţesă de la curte, care-l iubea 
în taină pe prinţ de multă vreme şi care 
suferise amarnic în ziua când o alesese pe 
acea nepunoscută drept soţie. 

Cu puţin timp înainte de a naşte 
Rosalia, sosi veste la palat că tânărul prinţ 
trebuie să plece la război. Şi, cu durere în 
suflet, prinţul îi lăsă pe toţi cei dragi şi se 
duse la datorie. 

Rosalia se gândi să-i dea soţului ei 
calul acela credincios, să-l însoţească în 
grelele încercări. Şi calul se arătă bucuros 
să plece cu prinţul, dar mai înainte de a 
pleca îi dădu Rosaliei trei şuviţe din 
coama lui bogată şi-i spuse: 

- Dacă ai nevoie de mine, împleteşte 
aceste trei şuviţe şi eu voi afla imediat. 

După scurtă vreme, Rosalia dădu viaţă 
unui băiat de toată mândreţea. Regina, 
mama prinţului, scrise imediat fiului ei 
vestea cea mare. Şi trimise un sol să-i 
ducă scrisoarea. Dar în ziua în care plecă 
solul, plecă, fără să ştie nimeni, şi prinţesa 
care-l iubea în taină pe prinţ şi care«ra 
geloasă 

foc pe Rosalia, gândindu-se mereu cum să 
se răzbune. îl urmărea de la distanţă pe 
sol şi când acesta cobori ca să se 
odihnească, ea se apropie de el, îi fură 
scrisoarea, o citi iute şi-i strecură altă 
scrisoare, ticluită de ea, în care-i spunea 
prinţului că Rosalia născuse un monstru. 
Când solul se trezi, îşi văzu de drum mai 
departe, fără să ştie nimic din cele 
întâmplate. 

Prinţul citi scrisoarea, rămase pe 
gânduri, dar cum o iubea prea mult pe 
Rosalia, nu se înfurie, ci îi răspunse: „Mamă 
dragă, sunt îndurerat că Rosalia a putut 
naşte un monstru, dar nu te rog altceva 
decât să ai grijă de ea". 

Solul luă scrisoarea şi o porni înapoi la 
drum. întâmplarea a făcut ca să se 
odihnească în acelaşi lor unde-l aştepta şi 
prinţesa cea geloasă. Ea fură scrisoarea 
prinţului, o citi şi, plină de venin, o înlocui 
cu cea ticluită de gelozia şi invidia ei: 
„Dragă mamă, nu pot îngădui dezonoarea 
pe care mi-a făcut-o soţia mea, te rog s-o 
alungi imediat pe Rosalia din casa 
noastră". 

Răspunsul prinţului i-a încremenit pe 
toţi din palat. Mai ales regina-mamă nu 
înţelegea nimic. De ce dezonoare? De ce s- 
o alunge pe Rosalia? 

Dar cum totdeauna voinţa fiului lor a fost 
poruncă pentru părinţii care l-au răsfăţat 
totdeauna, fără a mai căuta o explicaţie a 
celor spuse, s-au gândit să-i împlinească 
şi de astă dată voinţa. Şi, cu mare durere, 
i-au spus Rosaliei să-şi ia copilul şi să 
părăsească palatul. A fost cea mai 
nefericită zi a Rosaliei. Şi cea mai fericită 
a prinţesei geloase şi răzbunătoare, care-l 
iubea în taină pe prinţ şi care abia 
aştepta să se întoarcă din război. 

Rosalia îşi luă copilul şi plecă. 
Istovită, se opri la marginea unei ape. 
Abia atunci îşi aminti de cele trei şuviţe 
din coamă, pe care i le lăsase calul ei 
credincios la plecare. Şi se grăbi să le 
împletească. în aceeaşi clipă, calul 
prinse de veste cele întâmplate şi, fără 
să-l mai înştiinţeze pe prinţ că pleacă, o 
pomi în goana mare spre Rosalia. Ajunse 
lângă ea şi-i spuse: 

- Rosalia, nu deznădâjdui, că până la 
urmă adevărul va ieşi la lumină şi tu vei 
fi primită din nou ca o regină la palat. 

Şi în câteva vorbe îi dezvălui cele 
întâmplate. Rosalia se potoli din plâns, 
iar calul îi îndreptă paşii spre o colibă 
din apropiere. Nu locuia nimeni acolo, ci 
părea că-i aşteaptă pe cei 

trei: Rosalia cu copilul şi calul fermecat. 
Coliba era mică, aidoma tuturor colibelor, 
dar îndestulată cu de toate. Şi au rămas 
acolo câtăva vreme. 

între timp, a sosit şi prinţul acasă din 
război. Mama lui i-a arătat scrisoarea 
primită, iar prinţul să înnebunească de 
durere, mai ales când a aflat că într- 
adevăr Rosalia fusese alungată. 

în timp ce prinţul a plecat în 
căutarea Rosaliei, regina-mamă a făcut 
cercetări la palat, să vadă al cui e scrisul 
şi cine a putut fi atât de hain ca să 
urzească vicleşugul acela. Nu i-a fost 
greu s-o descopere pe ticăloasă şi s-o 
alunge neîntârziat de la palat. 

Prinţul a găsit-o şi el pe Rosalia în 
coliba aceea, alături de o mândreţe de 
fecior, şi s-au întors bucuroşi cu toţii 
acasă. 

Şi au făcut mare petrecere, că 
prinţul s-a întors victorios din război şi 
Rosalia cu feciorul ei şi cu calul credincios 
au venit şi ei nevătămaţi înapoi la 
palat. 


Patru fraţi năzdrăvani 


AU FOST ODATĂ patru fraţi gemeni. 
Şi fiecare era înzestrat cu câte un har. 
Primul putea înghiţi toată apa mării. Al 
doilea avea un gât de fier. Pe al treilea nu-l 
putea arde focul. Al patrulea îşi putea ţine 
la nesfârşit respiraţia. 

Adesea, primul se ducea la mare şi 
se întorcea cu o plasă uriaşă plină de 
peşte. Câteodată mai vindea şi la târg, 
după ce-şi îndestula familia. 

într-o bună zi, un băieţaş îl rugă să-l ia 
şi pe el la pescuit. La început nu se lăsă 
înduplecat, dar băiatul atâta se rugă şi se 
încăpăţâna, încât îi spuse: 

- Ei bine, te iau cu mine la pescuit, dar 
Cu O 

condiţie: orice ţi-oi spune, să mă 
asculţi orbeşte. 

-Aşa voi face, i-a răspuns băiatul. 

A doua zi în zori s-au dus împreună 
la pescuit. Şi cel ce avea puterea să 
înghită o mare îi spuse băieţaşului: 

- Eu voi înghiţi marea şi tu vei pescui 
în 

voie cat vei crede. Dar în clipa în 
care eu îţi fac 

semn să revii la mal, mă asculţi orbeşte. 
Nu cumva să faci altfel... 

- Când îmi vei face semn să mă 
reîntorc la 

mal, te voi asculta orbeşte, repetă 
băieţaşul 

cuvintele auzite. 

Zis şi făcut. Primul dintre cei patru 
fraţi năstruşnici înghiţi toată marea. îşi 
umplu plasa lui de totdeauna cu.peşte. îşi 
umplea şi băieţaşul plasa lui de peşte, 
deşi se cam îndepărtase oarecum de mal. 
La un moment dat, omul îi făcu semn să 
se întoarcă la mal, dar băieţaşul nu-l 
ascultă, ci se avântă mai tare, în larg. 

Primul dintre cei patru fraţi îi făcu 
semn a doua oară să se întoarcă, dar 
băieţaşul nu-l ascultă. Şi tot aşa şi a treia 
oară. 

Simţi fratele care înghiţise marea că n- 
o mai putea ţine toată, obosise... şi încet, 
încet o lăsă să se reverse, strigând 
zadarnic băieţaşului să se întoarcă. Şi 
băieţaşul neascultător a fost înghiţit de 
mare. 

De cum s-a întors singur în sat, bietul 
om a fost dat pe mâna legiuitorilor. 

- Unde e băieţaşul cu care ai fost la 
pescuit? 

a fost întrebat. 

Şi degeaba a povestit omul de-a fir- 
a-păr totul cum s-a întâmplat, cum 
băiatul a fost neascultător, că până la 
urmă tot l-au condamnat. 

în ziua execuţiei, el se rugă să-i fie 
ascultată o ultimă dorinţă: 

-îngăduiţi-mi să-mi iau rămas bun de 
la fraţii mei. 

Şi i-a fost îngăduit. Dar în locul lui, 
în faţa călăului, a doua zi a apărut al 
doilea frate, cel cu gâtul de fier. Şi când 
călăul a ridicat securea, ea a sărit cât 
colo, izbindu-se de gâtul de fier, încât s- 
au speriat toţi cei de faţă, chiar şi mai- 
marele judecătorilor, şi au luat-o la 
fugă. 

A doua zi s-a hotărât să i se aleagă 
o altă moarte. Să fie ars pe rug. Dar 
înainte de a fi ars, a cerut voie să-şi 
salute pentru ultima oară fraţii. Şi i s-a 
dat voie. în locul lui s-a întors cel ce putea 
trece prin foc nevătămat. Şi când a fost 
pus pe rug, a ieşit neatins de pe tăciunii 
stinşi. Şi lumea iar s-a speriat şi a rămas 
şi de astă dată încremenită pe loc. 

A treia zi, judecătorul a hotărât ca 
vinovatul să moară sufocat. Şi porunca a 
fost aceea de a fi azvâriit în cea mai 
îndepărtată şi întunecată dintre 

încăperile temniţei, nu mai mare de o 
jumătate de metru, cât să stea vinovatul 
în genunchi până la ceasul cel din urmă. 
îngrozit de ce avea să-l aştepte, acuzatul 
a cerut voie să-şi salute fraţii. Şi i s-a dat 
voie. Dar în locul lui s-a întors fratele 
care-şi putea ţine răsuflarea şi şapte zile. 
Şi după ce a fost azvârilit în încăperea 
aceea fără aer, s-au dus paznicii a doua 
zi, din ordinul judecătorului, să vadă dacă 
murise condamnatul, dar l-au găsit mai 
îmbujorat ca oricând. 

- Preaînalte judecător, a vorbit 
atunci cel 

mai înţelept din sat. Dacă nici o 
moarte nu-l atinge, 

e o dovadă că bietul om n-a fost 
vinovat şi prin 

urmare nu avem dreptul să mai 
încercăm să-i 


luăm viaţa. 

- Drept grăieşti, i-a răspuns şi 
judecătorul. 

Şi cum nimeni nu s-a gândit că cei 
patru 


gemeni s-au slujit de asemănarea lor 
pentru a-l salva pe cel mai mare dintre 
ei, toată lumea a strigat: 
- EliberaţM, eliberaţi-l, e nevinovat! 
Şi cei patru fraţi au trăit de atunci 
liniştiţi şi mulţumiţi. 


Dragoste de mamă 


A FOST ODATĂ o văduvă şi toată 
bucuria ei era o fetiţă de cinci ani, 
durdulie, frumoasă şi pe deasupra şi 
ascultătoare. Dimineaţa stătea cuminte în 
grădină şi se juca cu păpuşa, îngânând tot 
felul de cântece născocite de ea. După- 
masă căuta să-i dea mamei ei câte un 
ajutor la ce era şi ea în stare. Maică-sa o 
pierdea din ochi de dragă ce-i era şi în 
fiecare seară, până adormea fetiţa, ea îi 
cânta câte un cântec de leagăn. Aşa o 
obişnuise, de când era mică de tot. Şi cele 
două, mamă şi fată, îşi duceau tihnit zilele 
şi nu aveau de ce să se plângă. 

Dar iată că într-o bună zi, pe când 
mama era obosită de grijile casei, fetiţa 
văzu trecând prin grădină un iepuraş alb 
de o rară frumuseţe. Se duse să-l prindă, 
dar iepuraşul se furişă pe sub gard şi fugi 
mai departe. Fetiţa se luă după el, fără 
să-şi dea seama că ieşfee pe poartă în 
afara grădinii. 

Şi iepuraşul se făcu nevăzut în 
pădure şi fetiţa se pomeni alergând 
orbeşte după el. Când 

s-o strige maică-sa la masă, fetiţa 
dispăruse nu se ştie unde. 

O jale nemaipomenită o cuprinse pe 
biata femeie şi, cum nu avea de ales, se 
luă după urmele fetiţei în nădejdea de a o 
găsi. Şi dacă fetiţa se rătăcise, s-a rătăcit 
şi mama ei. Zdrobită de durere şi 
oboseală, ea se opri şi se aşeză pe 
trunchiul retezat al unui copac. Şi, stând 
acolo singură, i se păru că aude de 
undeva o voce: 

- Vrei să ştii încotro a luat-o fetiţa ta? 

- Vreau, cum să nu vreau, dar cine eşti 
tu? 

- Eu sunt Ziua şi dacă-mi cânţi măcar 
un cântec din cele ce le cânta fetiţa ta în 
timpul zilei, îți arăt pe unde a luat-o. 

Numai de cântat n-avea poftă 
deznădăjduita mamă, dar de nevoie a 
îngânat şi ea ce-şi aducea aminte de la 
fetiţa ei. 

- Ei bine, îi spuse Ziua, a luat-o pe 
acolo - 

şi-i arătă încotro o luase fetiţa. 

Dar a mers şi a mers, biata femeie, 
până s-a 

înserat şi de fetiţă tot n-a dat. Şi iar s- 
a aşezat pe 

o buturugă să se odihnească. Şi din 
nou un glas 

â întrebat-o: , 

- Vrei să ştii încotro a luat-o fetiţa ta? 

- Cum să nu vreau? întrebă femeia, 
cu disperare. 

- Cântă-mi trei cântece din cele cu 
care o adomeai seara când era în leagăn. 
Eu sunt Seara şi-ţi voi spune încotro s-o 
iei mâine în zori. 

Şi mama, printre lacrimi, i-a cântat 
trei cântece Serii şi a adormit plângând 
şi cântând, iar a doua zi, în zori, a luat-o 
într-acolo unde îi arătase Seara. 

Şi a ajuns în faţa unui râu secat şi n- 
a ştiut ce să facă. Dar de îndată a auzit 
un glas: 

- Dacă ţii cu adevărat să-ţi găseşti 
fetiţa, 

umple-mi albia cu lacrimile tale şi te 
voi trece de 

partea cealaltă, pe unde a luat-o ea. 

Şi auzind acestea, de bucurie şi de 
durere, mama plânse într-atât, încât n-a 
trecut mult timp şi s-a umplut albia 
râului. 

Şi râul a trecut-o de partea cealaltă. 
Şi acolo a dat de o stâncă. Şi stânca i-a 
vorbit: 

- Dacă dragostea ta pentru fetiţă e 
mare, 

suflarea ta va fi atât de caldă, încât 
să facă să 

răsară flori din piatră seacă. 

Şi mama, disperată, suflă cu căldură 
asupra stâncii. 

Deodată văzu în faţa ei tufe întregi 
de grozame! gălbioare, viorele ici şi colo, 
ghiocei şi violete. De bucurie, stânca îi 
făcu semn pe unde s-o ia ca să-şi 
întâlnească fata. Şi femeia îi urmă sfatul. 

Şi merse şi merse până în faţa unei 
colibe. Istovită, căzu la pământ. Când se 
dezmetici, în faţa ei apăru o bătrână, 
hâdă ca o vrăjitoare. O privi cu ochi răi 
şi încruntaţi: 

- Cum de ai ajuns până aici? o 
întrebă ea. 

- M-au îndrumat şi pe mine... Nu ştii 
cumva, mătuşă, mai spuse ea, unde ar 
putea fi fetiţa mea? 

- Ba ştiu. 

- Ce trebuie să fac ca să-mi spui? 
întrebă femeia, cu disperare în glas şi în 
privire. 

- Ai făcut destul ca să dovedeşti cât 
de 

mult o iubeşti pe această mititică. Şi 
mie mi-a fost 

dragă şi de aceea m-am prefăcut 
într-un lepuraş 

şi ţj-am răpit-o, dar n-am cunoscut 
atunci puterea 

ta de jertfă şi nici' că vei fi în stare 
să înduri toate 

încercările ca să ţi-o recapeţi. la-o 
înapoi, e fata 


ţa. 
1 Grozamă - mic arbust cu flori galbena, din ramurile 
căruia se fac mături (n. red.) 

Şi, zicând acestea, se făcu nevăzută 
şi ea şi coliba; în faţa mamei, năucită de 
atâtea şi atâtea spaime prin câte trecuse, 
apăru fetiţa ei durdulie şi frumoasă, care-i 
sări de gât şi o întrebă senină, ca toţi 
copiii care nu vor să recunoască nicicum 
c-au făcut o poznă: 

- Mamă, mergem acasă? 


POVEŞTI FRANCEZE 


Cele trei dorinţe 


TRĂIAU într-un sat un moş şi o babă, 
care trecuseră cam de multişor de 
şaptezeci de ani, dar erau sănătoşi şi 
încă în putere, aşa că n-aveau de ce să se 
plângă, mai ales că adunaseră şi ceva 
părăluţe în cei vreo cincizeci de ani cât 
îşi duseseră amarul împreună. 

Toţi oamenii din sat îi aveau în mare 
cinste, deşi, la drept vorbind, amândoi 
erau un picuţ cam zgârciţi. Nu avuseseră 
copii şi nu le prea păsa de necazurile 
altora. De altfel, moşul se lăuda pe faţă 
că niciodată nu ceruse de la nimeni 
nimic, aşa că nici el nu se considera dator 
faţă de cineva, în vreun fel. 

Dar iată că într-o zi se întâmplă un 
fapt care le-a tulburat pentru câtăva 
vreme traiul lor liniştit. Dis-de-dimineaţă, 
moşul plecase la câmp să 

scoată cartofi şi seara se întorcea acasă 
cu roaba plină. La o cotitură a drumului, 
văzu un omuleţ care căra un sac mai 
mare decât el şi care, istovit de greutate, 
se prăbuşi la pământ. 

Moşneagul voi să treacă mai 
departe, căci nu voia sase amestece în 
ciorba nimănui, ca nici alţii să nu i se 
bage în suflet, însă ceva îl trase parcă 
înapoi şi, lăsând roaba în drum, se 
apropie de omul care abia reuşise să iasă 
de sub sac. 

- După câte văd, nu eşti de prin 
partea locului, i se adresă moşneagul. 
Greu trebuie să mai fie sacul ăsta, ţi-a 
rupt şalele. 

- Tare-i greu, dar ce să fac? Aici e 
toată averea mea, aşa că, neavând casă, 
când plec să caut de lucru, iau tot ce am 
în acest sac. 

- Hai să te ajut'eu să-l duci până în 
vârful dealului. 

Şi moşneagul puse sacul în roabă, 
pomind spre coama dealului. Acolo, 
omuleţul cel străin îi mulţumi din suflet şi 
la urmă îi spuse: 

- Să ştii că nu sunt ceea ce vezi tu, 
ci un 

vrăjitor blestemat să fiu cerş tor 
până ce un om 

îmi va face un mare bine, într-o 
împrejurare grea. 

Tu mi-ai făcut acest bine când era 
aproape să-mi 

dau sufletul sub povara acestui sac. 
Pentru aceasta, te voi răsplăti cum se 
guvine. îţi voi îndeplini ţie şi babei tale trei 
dorinţe. Să vă gândiţi bine înainte de a 
cere, fiindcă nu aveţi dreptul la mai mult 
de trei. 

Spunând aceste cuvinte, vrăjitorul 
dispăru ca prin farmec din faţa ochilor 
uimiţi ai moşneagului. 

Moşul o porni grăbit spre casă, unde-i 
povesti babei de-a fir-a-păr tot ce i se 
întâmplase şi cum vrăjitorul le dăduse 
dreptul să-şi pună în gând trei dorinţe, 
care se vor împlini fără greş. Bătrâna îşi 
veni repede în fire din uimire şi-i spuse 
moşului: 

- Bine ai făcut că nu te-ai grăbit să-ţi 
spui dorinţele înainte de a vorbi cu mine. Să 
ne sfătuim împreună şi să cerem cele mai 
bune lucruri. Stai să încălzesc cina, să 
mâncăm, şi pe urmă stăm de vorbă. 

Baba fugi sprintenă în tindă şi se 
apucă să sufle-n foc, ca să încălzească 
mai repede cina. Hornul casei nu trăgea 
deloc şi tinda se umplu de un fum gros, 
care aproape o orbi şi-o făcu să tuşească 
de mai-mai să-i iasă sufletul. 

- Oh, Doamne, strigă ea furioasă, ce 
n-aş 

da să scap de fumul ăsta care-mi 
mănâncă zilele! 

Nici nu termină ea de rostit aceste 
vorbe, că pe loc fumul se risipi şi casa 
rămase curată. 

- Nătângpo, se răsti moşul la ea, ştiai 
doar 

că în clipa când rosteşti o dorinţă ea 
se şi 

împlineşte. Na, că din cauza ta am 
mai rămas 

numai cu două dorinţe. Ţine-ţi gura, 
să nu mai 

spui vreo prostie. 

Babei îi sări pe loc ţâfna: 

- la uite la el cum se grozăveşte! 
Dacă-i pe 

aşa, eu nu mai fac nimic. N-ai decât să- 
ţi încălzeşti 

singur cina. 

Moşul se duse dar la foc şi puse 
mâna pe cleşte să aşeze pirostriile. Nu ştiu 
însă cum făcu de scăpă pirostriile grele 
drept peste picioare. 

- Nerodule, strigă baba la œl, 
bucuroasă că poate să i-o plătească, era 
cât pe-aci să-mi spargi pirostriile şi pe 
deasupra să te şi oiogeşti! 

- Ţine-ţi gura şi nu mă scoate din 
sărite! Tare aş vrea să te văd pe tine cum 
ai să-mi mai urli, dacă ţi-ar cădea 
pirostriile peste picioare. 

în aceeaşi clipă, pirostriile se 
rostogoliră şi, săltând puţin, căzură drept 
peste picioarele babei, 

care-ncepu să urle de credeai c-o 
înjunghie cineva! 

- Bătrân ticălos, zise ea, numai răul 
mi l-ai 

dorit toată viaţa. Na, acum ţi s-a 
împlinit pofta! 

Moşul sări să-i ia pirostriile de pe 
picioare, dar, ţi-ai găsit, parcă erau 
crescute din osul babei. 

- Ce ne facem acum, spuse moşul, că 
nu ne-a mai rămas decât o singură 
dorinţă. 
- Ba n-a mai rămas nici una, se,răsti 
baba la el, că doar nu vrei să stau toată 
viaţa cu pirostriile astea pe picioarele 
mele| Să se ducă dar pirostriile astea 
dracului şi să rămânem iar cum am fost. 
în aceeaşi clipă, pirostriile s-au dus de 
parcă le-ar fi luat un vârtej, şi gurile rele 
spun că au ajuns tocmai în fundul iadului, 
căci aşa le menise baba când a rostit a 
treia dorinţă. 

Mult s-au mai bătut cu pumnii în cap 
cei doi bătrâni, văzând cum le-a scăpat 
norocul cel mare. Moşul credea însă că 
poate va mai avea norocul să-l întâlnească 
din nou pe vrăjitor, dar degeaba, fiindcă 
nu te întâlneşti de două ori în viaţă cu un 
astfel de noroc. 


Țăranul cel şiret din 
Mussot 


MUSSOT era un cătun pierdut printre 
dealurile acoperite de vii ale regiunii 
Reims şi, acum vreo două-trei sute de ani, 
era renumit prin turmele lui de oi şi de 
vaci. 

Pe vremea aceea, trăia în Mussot un 
ţăran şiret, care ştia să se descurce aşa de 
bine, încât chiar din cea mai neînsemnată 
întâmplare el se pricepea să tragă un 
folos. 

Să vedeţi, bunăoară, întâmplarea cu 
viţelul, despre care toată lumea a vorbit 
luni şi luni de zile. Să nu vă închipuiţi că 
viţelul despre care e vorba ar fi avut cinci 
picioare sau două capete, sau că ar fi 
vorbit ca oamenii. N-avea nici una din 
aceste calităţi, în schimb era gras şi 
frumos de-ţi rămâneau ochii la el. Când 
omul nostru şi-a dus viţelul la târg, toţi 
măcelarii au dat năvală să-l cumpere. El 
însă nici nu se gândea să-l vândă, ci 
spunea că l-a scos numai în lume, fiindcă 
era păcat să nu fie văzut de toţi un 
asemenea animal frumos. Seara, l-a adus 
înapoi de la târg. Avea omul nostru un 
plan, fără-ndoială şi, cum ştia că 

toată lumea va vorbi de viţelul lui, era 
sigur că în câteva zile vor veni toţi 
măcelarii din oraşul vecin ca să i-l 
cumpere. 

Aşa s-a şi întâmplat. în ziua 
următoare, un măcelar a şi alergat într-un 
suflet la ţăranul nostru din Mussot, ca nu 
cumva să i-o ia altul înainte şi a început 
să se tocmească: 

- Frumos vițel ai! Spune-mi cât ceri 
pe el, 

fiindcă sunt sigur că are o carne 
fragedă de s-o 

mănânci cu ochii. 

Țăranul se scarpină în cap şi, făcând 
o mutră de prostănac, răspunse: 

- Păi eu aveam de gând să cer două 
mii de 

franci, dar, dacă ai venit până acasă, 
ţi-l dau cu o 

mie. 

Măcelarului nu-i venea să-şi creadă 
urechilor: o mie de franci pentru un vițel 
care făcea cel puţin două mii! Era un 
chilipir pe care nu trebuia să-l scape din 
mână: 

- - Il iau fără să mă mai tocmesc. îţi 
dau 

arvună cinci sute de franci şi peste 
trei zile vor 

veni oamenii mei să ia viţelul. » 

După ce ţăranul şi negustorul au 
bătut palma şi au băut aldămaşul, 
măcelarul s-a dus în drumul 

lui după alte chilipiruri, iar ţăranul şi-a pus 
banii la chimir şi a aşteptat. Peste câteva 
ceasuri, iacă un alt măcelar. 

- Buna ziua! 

- Bună să-ți fie inima! 

-Am auzit că ai un vițel 

frumos. -Am, şi-i de vânzare. 

- Să-l vedem! 

L-a văzut negustorul şi a întrebat cât 

costă. 

- Păi eu ziceam să cer două mii de 
franci, 

dar, dacă ai venit acasă, ţi-l las cu o 
mie. 

„Omul ăsta e prost de-a binelea, îşi 
spuse măcelarul, la să-i dau eu cinci sute 
de franci arvună până nu-l deşteaptă 
careva." Pe urmă cu glas tare: 

- Bine, nenişorule, uite, îţi dau cinci 
sute de franci şi peste câteva zile vin 
oamenii mei să ia juncanul. 

- Să vii de azi în trei zile, nici o zi mai 
devreme, nici o zi mai târziu. 

- S-a făcut! Bate palma acum şi să 
bem aldămaşifl. 

L-au băut şi negustorul şi-a văzut de 
drum, iar ţăranul de bani. Până seara au 
mai venit încă 

trei măcelari, şi ţăranul nostru a jucat 
aceeaşi comedie cu fiecare, luând de la toţi 
câte cinci sute de franci arvună şi 
chemându-i să-şi ridice marfa peste trei 
zile. După cum vedeţi, ţăranul îşi vânduse 
într-o singură zi de cinci ori viţelul şi luase 
pe el două mii cinci sute de franci. Cum o 
să se descurce peste trei zile nici el nu 
ştia. Dar nici nu-şi prea bătea capul. Până 
atunci o să născocească el ceva ca să 
rămână şi cu banii şi cu viţelul. 

în ziua hotărâtă, negustorii veniră la 
casa ţăranului, care însă nu se arătă până 
nu văzu că toţi cinci erau în bătătura lui. 

Când acesta îi văzu pe toţi cinci în 
păr, ieşi şi el în ogradă. 
- Bună ziua, cinstiţi negustori, ce-i cu 
dumneavoastră aici? 
- Ce să fie, bade, iacă am venit după 
vițel, spuse unul. 
- Şi eu tot după vițel. 

- Şi eu. 

-Şi eu. 

Mă rog, s-a dovedit cu prilejul ăsta că 
omul nostru le vânduse acelaşi vițel 
tuturor. 

Țăranul se scarpină în cap, făcu 
nişte ochi tare miraţi şi răspunse: 

- Viţelul e în grajd, n-aveţi decât să-l 

luaţi. 

Negustorii se repeziră buluc, fiecare 

căutând 
să pună mâna pe el cel dintâi, ca să nu 
i-o ia celălalt înainte. S-a pornit în grajd o 
ceartă între cei cinci măcelari, de mai 
mare dragul. [ăranul, din uşă, se 
prăpădea de râs. 

Până la urmă, după ce li s-a mai 
potolit furia, negustorii tăbărâră pe 
ţăran. 

- Şarlatanule, ne-ai înşelat pe toţi 
cinci! Dar 

să nu crezi c-o să-ţi meargă. Las' că 
te-nvăţăm 

noi minte, hoţ şi necinstit ce eşti! Să 
vedem cum 

ai să te descurci în faţa 
judecătorilor. 

Țăranul făcu iar o mutră de 

prostănac. 

- Ce vreţi de la mine, oameni buni, 
doar 

vedeţi că vă dau viţelul. Dacă-i al 
vostru, luaţi-l şi 

împăcaţi-vă cum ştiţi. 

-îti mai şi baţi joc de hoi! Nu ştim de 
ce mai stăm de vorbă cu tine. Să nu-ți 
închipui că ai să ai parte de banii 
noştri! 

Trântind şi  bufnind, cei cinci 
măcelari plecară pe acelaşi drum pe care 
veniseră şi poposiră drept la judecător. 

„Ăştia sunt în stare să mă dea în 
judecată, îşi spuse ţăranul, aşa că 
trebuie să-mi iau şi eu măsurile mele." 

Zis şi făcut. Omul se îmbrăcă în 
hainele lui de duminică, îşi puse cizmele 
cele mai frumoase, încuie cu grijă uşa 
casei şi-o pomi spre oraş. Măcar că 
până ajunse la târg i se cam făcuse 
foame, nu se opri nici la crâşmă, nici la 
han, ci se duse drept la un avocat, despre 
care ştia că era tare chiţibuşar în ale 
legii. 

Țăranul îi povesti avocatului de-a fir- 
a-păr toată tărăşenia şi la urmă îi 
spuse: 

i Domnule avocat, acum să văd cât 
eşti de priceput în procese ca să mă scoţi 
basma curată. 

k Cam greu, nene, răspunse avocatul. 
Am să mă străduiesc, dar nu sunt sigur 
că te voi scăpa. 

- Asta o vom vedea. Eu am 
încredere în dumneata. Cât o să mă 
coste? 

- Stai să mă uit în cărţile mele, 
răspunse avocatul, care se prefăcu multă 
vreme că citeşte prin nişte cărţi mari. 

De fapt, el nu citea nimic. îşi făcea 
doar socoteala cam cât să-i ceară 
ţăranului. 

în cele din urmă îi spuse: 
- Cinci sute de franci. 
- Cam scump, răspunse ţăranul, care 
se gândea că cinci sute de franci era exact 
una din cele cinci arvune pe care le luase 
el pentru viţelul său. 
- Dacă nu-ţi convine, caută-ţi alt 
avocat. 
- îmi garantezi că mă scapi? 
- Garantez, dacă vei face tot ce-ţi voi 
spune eu. 
- Şi ce trebuie să fac? 

- Mai întâi să mergem la primarul 

oraşului. 

Cei doi o porniră spre primărie, dar, 

cum 
primarul nu era acolo, au fost primiţi de 
ajutorul acestuia. 

- Domule ajutor de primar, începu 
avocatul, 

uite ce-i şi cum. Țăranul ăsta e un 
gospodar de 

treabă, dar cum e puţintel cam 
prostănac, nişte 

negustori din târg vor să-şi bată joc 
de el. Am 

uitat să-ţi spun că pe deasupra este 


şi surd şi 

mut. Te rog, aşadar, domnule ajutor 
de primar, 

să-i dai un certificat că e aşa cum îţi 
spun eu. 


Ajutorul de primar, care se avea bine 
cu avocatul, îi dete pe loc certificatul 
cerut. 

După ce ieşiră de la primărie, 
avocatul îi spuse ţăranului: 

- Să mergem să bem ceva, că mi s-a 
cam 

uscat beregata de cât am vorbit. 

Țăranul îl cinsti din belşug pe avocat 
şi la urmă se despărţiră în bunăpace. 

- Te voi anunţa când va avea loc 
procesul, 

îi spuse avocatul la despărţire. 

După trei săptămâni, ţăranul nostru a 
primit o  citaţie să se prezinte la 
judecătorie. Cu citaţia în mână, omul 
alergă la avocat: 

- lată ce am primit. 

- Foarte bine. Să mergem la 

judecătorie, 

înainte de a intra, avocatul îi spuse: 

- Orice te-ar întreba judecătorul, tu 
să răspunzi numai: me, me, me. 

- Me, me, me, am înţeles. Adică să 
fac pe nebunul. 

- Chiar aşa. 

în sala de judecată, cei cinci măcelari 

nu mai conteneau cu acuzaţiile. 

- Ne-a înşelat pe toţi cinci! 

- Ne-a luat la fiecare câte cinci sute 
de franci, plus aldămaşul! 

- N-avea decât un vițel şi l-a vândut 
de cinci ori! * 
- Ajunge! strigă judecătorul. Să 
vedem ce spune şi el. Ascultă, acuzat, e 
adevărat că ai vândut 
' unul şi acelaşi vițel, în una şi aceeaşi zi, 
la cinci măcelari, aici de faţă, luând de la 
fiecare câte cinci sute de franci arvună, 
plus aldămaşul? 
- Me, me, me! răspunse ţăranul. 
- Lasă pe me, me, me! Mie să-mi 
răspunzi la ce te întreb eu. Ţi-a dat fiecare 
cinci sute de franci arvună? 

- Me, me, me! 

Judecătorul făcu ochii 

mari. 

- Nu te speria, acuzat, nu-ţi fac nimic. 
Caută 

să-mi răspunzi la ce te întreb. 

Degeaba, însă. La toate întrebările, 
omul nu răspundea decât cu „me". 

Avocatul începu să turuie: 

- Domnule judecător, după cum 
vedeţi şi 

dumneavoastră,  acuzatul nu este 
decât un biet idiot, 

pe care aceşti negustori vor să-l 
jecmănească fără 

milă. lată aici şi certificatul prin care 
dovedesc că 

ţăranul acesta e mut şi chiar surd şi 
habar n-are ce 

se petrece cu el. 

* judecătorul se uită la certificat şi, 

văzând sigiliul primăriei, îl declară bun. 

- încă n-am terminat, domnule 
judecător. 

Ca să vă dovedesc că cei cinci 
măcelari sunt nişte 

mincinoşi şi nişte jecmănitori, vă mai 
spun că 

viţelul cu pricina este aşa de frumos, 
că acum o 

lună de zile tot târgul s-a mirat de el. 
Un asemenea 

vițel nu-l poţi cumpăra, doamne 
fereşte, fără două 

mii de franci. Ori, domnii măcelari, 
profitând de 

prostia acuzatului, i-au dat o mie de 
franci, din 

care i-au plătit înainte cinci sute. Cine 
poate 

garanta, dacă ţinem cont de târgul 
necinstit pe 

care l-au făcut, dacă i-ar mai fi plătit 
restul? După 

cum vedeţi, cei cinci negustori sunt 
nişte şarlatani, 

care au vrut să profite de un nebun şi 
să-i ia 

singurul său animal, pe care l-a îngrijit 
ca pe ochii 

din cap. 

Judecătorul întrebă pe negustori: 
- E adevărat că viţelul era aşa de 
frumos? 
- în viaţa noastră n-am văzut unul 
mai grozav. 
- Făcea peste două mii de franci? 
- Ca popa. 
- De ce l-aţi cumpărat cu o mie de 
franci? 

- Atâta ne-a cerut. 
- Am înţeles, spuse judecătorul. Dacă 
vi-l dădea, îl luaţi cu şi mai puţin, fără să 
vă gândiţi la nenorocitul ăsta de ţăran. 
Hotărârea noastră este luată. Condamnăm 
pe cei cinci negustori la plata cheltuielilor 
de judecată, iar pe acuzat îl achităm de 
orice răspundere, să se poată întoarce la 
casa lui. 

După ce ieşiră de la judecător, 
avocatul îi spuse ţăranului: 
- Ce spui, am adus-o frumos din 
condei, nu-i aşa? Te-ai ales cu două mii 
cinci sute de franci, plus viţelul, şi asta 
numai datorită mie. Trebuie să recunoşti 
că merit cei cinci sute de franci pentru 
care ne-am tocmit. 
- Me, me, me! 
- Me, me, me, râse şi avocatul. Să ştii 
că ai jucat comedia de minune. Acum, 
însă, hai să încheiem afacerea, aşa că te 
rog dă-mi banii care mi se cuvin. 
- Me, me, me! repetă ţăranul. 
- Cu mine să nu faci pe prostul, 
auzi?! se răsti avocatul la el. Eu ştiu doar 
despre ce e vorba. 

Degeaba se proţăpi el şi-l ameninţă 
întruna pe ţăran, căci acesta o ţinea una 
şi bună: „Me, me, me"! 

Vă închipuiţi că avocatului nostru nu- 
i convenea deloc să se ducă la judecător 
şi să-i spună că ţăranul nu era nici surd, 
nici mut. Aşa, că, furios, trebui să renunţe 
la bani. 

Cât despre ţăran, acesta se-ntoarse 
acasă cu banii neatinşi, adăugând la cei 
cinci negustori înşelaţi şi pe cel mai 
pişicher avocat din oraş. 


Braconierul şi mistrețul 


TOATĂ LUMEA ştie că Sfântul Hubert 
este protectorul vânătorilor şi că şi-a 
petrecut zilele lui de pustnic prin pădurile 
Ardenilor. De aceea nici nu ne mirăm când 
auzim tot felul de poveşti vânătoreşti de 
la locuitorii acestor regiuni, care au darul 
vânătorii şi al poveştilor. Vă închipuiţi că 
nu totdeauna vânătorii din partea locului au 
permis 


109 


de vânătoare, şi nici că stau acasă în 
vremea când vânatul e oprit. Dar cum 
să nu tragi când boncăluiesc cerbii sau 
când căprioarele zboară ca săgețile din 
stei! în stei? Important este însă să ou te 
prindă jandarmii cu vânatul oprit, încolo 
toate merg de la sine. 

într-un astfel de sătuc, căţărat pe 
coasta împădurită a unui munte, trăia un 
tânăr vânător, a cărui mână nu tremura 
când era vorba să tragă într-un vânat şi 
se spunea că încă nu trăsese nici un 
glonte în vânt. Vânătorul nostru nu se 
prea omora cu treburile gospodăriei, care 
rămâneau mai mult pe mâna nevestei, 
în schimb, în ale vânatului, nu-l întrecea 
nimeni şapte poşte împrejur. E adevărat 
că era cam iute la mânie - şi asta o 
simţise şi nevasta lui de câteva ori - şi-i 
cam plăcea băuturica, dar încolo avea un 
suflet de aur şi, seara, când se adunau 
la crâşmă, spunea nişte istorii de 
vânătoare aşa de grozave, de rămâneau 
toţi cu gura căscată ascultându-l. Vorba 
proverbului: „Aduceţi un coş cu prune 
uscate şi le. aruncăm în cel* guri 
căscate". 


1 Stei - colj de stâncă (n. red.). 

E adevărat că unele guri rele 
spuneau despre dânsul că multe din 
cele ce povesteau erau minciuni şi că 
nici pe departe nu i se întâmplaseră 
atâtea, dar gura lumii doar pământul o 
astupă, aşa că omul nostru îşi vedea 
mai departe, fără nici o grijă, de 
vânătoare şi de poveşti. 

Şi acum să vă spun cea mai straşnică 
istorie care i s-a întâmplat vânătorului 
din Ardeni. 

în primăvara aceea, un mistreţ de o 
mărime cum de ani şi ani de zile nu mai 
văzuseră oamenii, bântuia semănăturile 
de cartofi şi porumb, făcându-le praf. 
Ce să vă spun, dacă intra într-p noapte 
într-un lan de cartofi, îl râma de nu mai 
rămânea nimic din el, încât ai fi zis că a 
fost o turmă-ntreagă, nu numai un 
porc. 

„Al meu e, îşi spuse vânătorul de 
care vă povestesc, trebuie să-l prind în 
bătaja puştii." 

Şi cum nu era omul care numai 
pălăvrăgeşte, şi-a luat traista cu gloanţe 
şi cartuşe, puşca pe umeri, şi a pormnit-o pe 
drumul lupilor, unde ştia el că mistrețul 
trebuie să vină la adăpătoare. 

întâi au venit cerbii şi căprioarele, 
sfioase şi tremurând la cel mai mic foşnet 
de frunze, şi bietul 

vânător simţea cum îl gâdilă palmele să 
puie mâna pe puşcă şi să tragă; dar ştia 
că dacă va trage, s-a zis cu mistrețul. 

Când s-a auzit urletul lupilor, caprele şi 
cerbii au pierit ca nişte năluci. Şi iacă, şi 
lupii cu cozi zbârlite şi ochii de jăratec 
lincheau apa rece a izvorului, ca să-şi 
potolească năduful setei. După ce au 
plecat lupii fioroşi, au venit vulpile şirete, 
roşii ca nişte flăcări, chelălăind şi făcând 
tumbe de-ţi era mai mare dragul. Unele 
se-ntindeau la pământ făcând pe 
moartele, altele se prefăceau că le plâng, 
de-ai fi zis că eşti la circ, nu în creierul 
munţilor. Ultimii au venit iepurii, cu 
lăbuţele lor pufoase şi urechile lungi, 
speriaţi de orice fir de iarbă. 

Şi iaca aşa, toată noaptea s-a chinuit 
vânătorul nostru să nu tragă, în timp ce-i 
trecea pe sub nas atâta frumuseţe jde 
vânat. 

Când era aproape să se crape de 
ziuă, au început să trosnească tufişurile, 
de credeai că vine o turmă de bivoli şi 
numai ce răsări pe o potecă o namilă de 
mistreţ, cu nişte dinţi mari şi întorşi ca 
nişte iatagane, cu ochi fioroşi şi o coamă 
deasă ca o perie. 

Mulţi porci sălbatici văzuse vânătorul 
nostru, dar unul mai mare şi mai gras 
decât acesta nu pomenise nici măcar în 
cele mai năstruşnice poveşti vânătoreşti. 

Omul puse puşca la ochi, ţinti cu 
multă grijă şi trase. Toată încărcătura 
merse în plin în fruntea mistreţului, 
orbindu-l, dar animalul era aşa de mare şi 
de puternic, încât o porni zdrobind 
tufişurile ca un tăvălug, grohăind de 
răsuna pădurea şi dacă nu s-ar fi lovit, 
crăpându-şi capul de trunchiul gros al unui 
stejar, cine ştie cât ar mai fi alergat. 

Dar acum pas' de cară cu tine, 
vânătorule, namila de mistreţ. N-a putut 
să-l mişte din loc nici măcar cât un deget. 
S-a gândit omul ce să facă şi până la 
urmă i-a trecut un plan prin minte. A 
învelit mistrețul cu cergi şi frunze şi a 
pornit spre casă. 

Când a intrat pe uşă, avea o 
înfăţişare aşa de posomorâtă şi abătută, 
încât nevasta sa a văzut numaidecât că 
are ceva pe suflet. Cum şi ea, ca toate 
femeile, moştenise de la strămoaşa lor, 
Eva, limba lungă şi curiozitatea, nu s-a 
lăsat până nu l-a făcut pe vânător să 
vorbească. Nici 

n-a fost prea greu, de altfel, căci în 
planul lui vânătorul punea mare bază pe 
limbuţia ei. 

Până la urmă omul, după ce o puse 
să jure că nu va spune nimănui nimic, îi 
mărturisi că plecase la vânătoare 
împreună cu un prieten din satul vecin, 
vânător şi el, că au întâlnit o căprioară şi 
au tras amândoi în ea. Vânătorul din satul 
vecin zicea că el a doborât-o şi deci e a 
lui, omul nostru ştia însă foarte bine că el 
era cel care a împuşcat-o. De aici ceartă 
şi scandal, nu ştiu cum s-a făcut că 
puşca vânătorului nostru s-a descărcat 
singură omorându-l pe cel din satul 
vecin. 

Şi omul nostru începu să se 
văicărească de ai fi zis că tot c% 
născocise se întâmplase cu adevărat. 

-Vai de noij nenorocire, începu să-şi 
smulgă părul şi nevasta, numai dejiu s- 
ar afla! 

- Jură, nevastă, că ai să-ţi ţii 
afurisita de limbă, că, altfel, puşcăria mă 
mănâncă! 

-Jur! 

Pe urmă, amărât, omul s-a culcat şi- 
n două minute a început să sforăie aşa 
tare, de tremurau geamurile. Drept să vă 
spun, eu cred că se prefăcea. 

Nevasta, cum l-a auzit sforăind, s-a 
strecurat pe uşă şi fuga la vecină. 

- Vecino, vecino, vino repede să-ţi 
spun ce 

nenorocire a căzut pe capul nostru. 

- Dar ce s-a întâmplat de eşti aşa de 

abătută? 

- Of, vai de capul nostru! Trebuie să-ţi 
spun 

ceva - dar mai înainte jură pe copiii 
tăi că n-ai să 

spui nimănui. 

-Jur! 

- îţi spun ţie fiindcă eşti cea mai bună 

prietenă şi am împărţit amândouă şi 
necazuri şi 

bucurii: bărbatul meu a ucis un om. 

Şi dintr-o răsuflare îi povesti tot, apoi 
se întoarse uşurată acasă. 

Vecina avea şi ea o prietenă cu care 
împărțea necazurile şi bucuriile şi căreia-i 
povesti ce-a păţit vânătorul, sigur, după 
ce a pus-o să jure că nu va mai spune 
nimănui. 

Aceasta, la rândul ei, avea altă 
prietenă şi din jurământ în jurământ, în 
două ceasuri, povestea ocolise tot satul şi 
toată lumea'nu vorbea decât de asta. Cei 
din urmă au aflat şi jandarmii - ca de 
obicei - datorită faptului că nevasta 

jandarmului era prietena unei femei din 
sat şi jurase că nu va spune nimănui ce-a 
aflat. Vânătorul nostru dormea acum de-a 
binelea, când, iacă, la uşă ciocănesc cu 
putere jandarmii. 
- în numele legii, deschideţi! 
Femeia se porni pe văicărit, iar 
vânătorul se răsti la ea: 
- Nu ţi-ai ţinut clanţa, coţofano. 
- Să plesnesc dacă am spus cuiva 
ceva. Dar jandarmii făceau gălăgie mare 
afară şi 
bărbatul îşi trimise nevasta să le 
deschidă. 
- Ce doriţi, domnilor jandarmi? 
întrebă ea. 
- Unde ţi-e bărbatul? 
- Doarme, că-i obosit. 
Omul se prefăcu şi el că se trezeşte 
atunci. 
- Ce s-a întâmplat? Ce-aveţi cu mine? 
- Nu te mişca şi nu încerca să fugi, 
că te împuşcăm. Spune cum şi pe cine ai 
omorât şi unde ai ascuns cadavrul? 
- L-am lăsat lângă stejarul cel mare 
din apropierea adăpătorii lupilor şi l-am 
învelit cu crengi şi frunze. 
- Scoală imediat şi hai cu noi acolo! 
-Vai, domnilor jandarmi, sunt aşa de 
speriat 

şi obosit, că n-aş putea face nici doi paşi. 
Dacă nu luaţi o căruţă să mă duceţi, nu 
merg. 

-Bine. 

Jandarmii au adus o căruţă din sat, i- 
au pus vânătorului cătuşe la mâini şi la 
picioare, l-au aruncat ca pe un sac în 
căruţă şi au pornit la drum. 

După vreun ceas au ajuns la stejarul 
cu pricina. 

- Unde e? 

- Vedeţi movila cea de frunze? Acolo 
este. Jandarmii se repeziră cu toţii, ca nişte 
vulturi, 

deteră la o parte frunzele şi rămaseră cu 
gura căscată: în faţa lor era un mistreţ de 
o mărime cum nu mai văzuseră niciodată- 
n viaţa lor. 

- lată cadavrul, spuse vânătorul 
încovri- 

gându-se de râs. Dar nu ştiu de ce 
m-aţi pus în 

cătuşe, că doar nu e oprit să împuşti 
mistreți. 

Oamenii legii înțeleseră că au fost 
traşi pe sfoară. 

- De ce nu ne-ai spus că era vorba de 
un mistreţ şi nu de un om? se răsti la el 
plutonierul. 

- Păi dacă nu m-aţi întrebat despre ce 

cadavru e vorba? Eu credeam că ştiţi. 
Pe urmă, 

ia gândiţi-vă, cum aş fi putut aduce eu 
gogeamite 

mistrețul, dacă nu veneaţi aici cu căruţa 
şi nu-mi daţi o mână de ajutor? 

Jandarmii nu erau nici ei oameni răi. 
Au râs cu poftă de renghiul care le fusese 
jucat şi l-au ajutat să urce mistrețul în 
căruţă, mai ales că ştiau că-şi vor avea şi 
ei partea lor de vânat. 

Şi iacă-i pe oamenii noştri intrând în 
sat în trapul calului, călare pe mistreţ şi 
cântând cât îi ţinea gura. Locuitorii care 
se adunaseră să vadă mortul au rămas 
cu ochii holbaţi când i-au văzut venind, 
iar când şi-au dat seama despre ce e 
vorba, s-au pomit pe un râs de răsuna 
toată valea. 

Toată povestea s-a sfârşit cu bine la 
crâşma din sat, cu friptură proaspătă de 
mistreţ, stropită din belşug cu vin 
pădureţ, care te unge la inimă şi 
dezleagă traista cu poveşti vânătoreşti. 


Castelul din Ardeni 


CUTREIERÂND ARDENII - un masiv 
muntos de mică altitudine, însă plin de 
turbării -călătorul neatent poate cădea 
pradă câmpurilor mişcătoare de turbă, 
care-l înghit fără să lase vreo urmă. 

Pe vremuri, acolo, pe platoul cel mai 
înalt, se înălța un castel strălucitor de-ţi 
lua ochii. Stăpân pe acest castel era un 
nobil tare hain şi negru ia suflet, dar care 
avea o fată de o rară frumuseţe şi o 
bunătate de înger. 

într-o noapte de toamnă, un tânăr 
bătu la poarta castelului. Afară ploua cu 
găleata şi era un frig de îngheţau 
pietrele. Tânărul stătea în faţa porţii în 
trăsura lui sărăcăcioasă, trasă de un 
singur cal; îi era foame şi frig şi se ruga 
de cei dinăuntru să-l primească, deoarece 
era ostenit şi îngheţat. Spera să 
găsească şi un braţ de fân pentru calul 
său rupt de oboseală. 

Tânărul nu cunoştea drumul mai 
departe şi, de altfel, nici n-ar fi găsit prin 
partea locului nici han, nici altă 
locuinţă. 

Aşa cum v-am mai spus, era o vreme 
haină, să nu laşi nici un câine pe-afară; 
dar stăpânul castelului avea inima mai 
nesimţitoare decât piatra şi, când slugile 
veniră să-i spună că un străin cere 
adăpost, ieşi el însuşi la fereastra turnului 
de deasupra porţii şi strigă: 

- Pleacă de aici! Castelul meu nu-i han 
unde să poposească toţi vântură-lume. 
Pleacă până nu pun slugile şi câinii pe 
tine! 

Bietul tânăr trebui să plece mai 
departe în puterea nopţii şi, aşa cum era 
de aşteptat, rătăci drumul. A doua zi, 
slugile nobilului găsiră trăsura şi calul într- 
o prăpastie, dar de stăpânul lor nici o 
urmă. Fără îndoială căzuse în vreo mlaştină 
care-l înghiţise. Nimeni nu va putea şti 
vreodată unde dispăruse, căci aceste bălți 
de turbă sunt ca nişte morminte fără 
semn. 

La castel, viaţa se scurgea ca şi până 
acum, în belşug şi petreceri, la care 
stăpânul stătea tot încruntat şi fruntea nu i 
se descreţea decât când îşi vedea fiica. 
Atunci pe faţa lui trecea ca o lumină nouă 
de soare, căci îşi iubea fata ca pe ochii din 
cap. Era singura fiinţă faţă de care nu era 
răutăcios. 

După un an de la întâmplarea cu 
tânărul care căzuse pradă bălților, nobilul- 
şi fiica sa se duseră în oraşul din apropiere, 
unde regele dădea un bal, la care invitase 
pe toţi nobilii cu soțiile şi fiicele lor. 

Petrecerea începuse şi toţi se 
veseleau. Ai fi zis că grija şi necazul nu se 
vor atinge niciodată de oamenii aceştia 
fericiţi. 

Nobilul nostru, de la locul său, îşi 
urmărea cu ochii plini de dragoste fata. 
Printre toate acele frumuseți înveşmântate 
în mătăsuri şi podoabe, nu era nici una 
care s-o întreacă. Surâsul ei blând da 
întregii sale feţe o frumuseţe aproape ne- 
omenească. Toți tinerii de-acolo o 
urmăreau cu ochii plini de uimire şi mulţi 
şi-ar fi smuls inima din piept, dacă ea le-ar 
fi cerut-o. Nobilul cel rău era orbit de 
dragoste şi de mândria necruțătoare de a 
avea o fiică atât de frumoasă şi nu-şi 
dădea seama că, de fapt, cea mai mare 
calitate a fetei lui nu era frumuseţea ei 
nemăsurată, ci bunătatea ei neîntrecută, 
care muia orice inimă. 

Deodată inima lui bătu cu putere. în 
sală apăru un tânăr atât de chipeş, încât 
nici n-ai fi putut crede că e posibil ca o 
fiinţă omenească să 

adune-n ea o aşa deplină frumuseţe. El 
trecea printre dansatori şi nimeni nu-l 
privea. Numai nobilul cel rău se uita la 
el, căci figura lui i se părea cunoscută. 
Era sigur că-l mai văzuse undeva şi nu 
ştia unde. Fără să vrea, în minte îi reveni 
seara ploioasă de toamnă şi tânărul 
călător care bătuse la poarta castelului 
său. Nobilul cel rău se scutură ca de un 
fior: tânărul acela pierise în bălțile 
mişcătoare, nu putea fi cel de aici. | se 
părea că tânărul care străbătea acum 
mulţimea, nepăsător, avea ceva din 
mişcările unei stafii. 

După ce traversă întregul salon plin 
de lume, tânărul se opri în faţa unei fete. 
Era tocmai fata nobilului cel rău. Se 
apropie de ea şi-i şopti ceva. îndată pe 
faţa fetei străluci un zâmbet de fericire 
atât de mare, încât frumuseţea ei nu mai 
părea pământească. Tânărul străbătu 
iarăşi sala, ieşi în noapte şi dispăru. 

La miezul nopţii, regele luă loc în 
capul mesei. Toţi nobilii se înşirară de-a 
dreapta şi de-a stânga lui, mai aproape 
sau mai departe de el, după rangul de 
nobleţe pe care-l aveau. Tinerii merseră 
în altă sală. Valuri de vin şi de mâncăruri 
nemaiauzite trecură prin faţa mesenilor. 

Spre ziuă, oaspeţii se pregătiră de 
plecare. Trăsurile trăgeau rând pe rând la 
scară, iar roibii înfocaţi şi nerăbdători 
scurmau pământul cu copita. 

Nobilul cel rău îşi căută fata, dar n-o 
găsi. Unde putea fi? Un fior îi trecu prin 
inimă. îşi aminti de tânărul cel frumos şi 
de fericirea pe care o citise pe obrazul ei 
când vorbise cu el. 

Slugile regelui începură s-o caute, 
toată lumea era speriată. Unde să fi 
dispărut, aşa deodată? 

în cele din urmă, un grăjdar spuse că 
a văzut-o plecând cu o trăsură. 

-Acui era trăsura? întrebă tatăl ei. 

- Nu ştiu. 

- N-a lăsat nici o vorbă pentru mine? 
- Ba da. Mi-a spus aşa: „Spune-i tatei 
să nu se sperie, nici să nu se întristeze. Eu 
plec acolo unde este fericirea mea". De 
două ori mi-a spus asta. 

Ce puteau să însemne vorbele 
acestea? Unde era fericirea ei? Nobilul 
ceru să-i fie adusă trăsura şi porni în goana 
cailor spre castel. Trebuia să-şi ajungă fata 
din urmă. 

Â fost o goană îngrozitoare în 
revărsatul zorilor, pe drumul înceţoşat şi 
plin de primejdii din Ardeni. Caii înspumaţi 
treceau ca vântul pe la cotitură. Vizitiul 
adormise pe capră parcă otrăvit de un 
vânt blestemat şi caii fugeau, fugeau ca 
nişte  năluci aproape fără să atingă 
pământul. Vântul şuiera sinistru pe la 
ferestele  trăsurii.  Nobilul deschise o 
fereastră şi privi: pe capră nu mai era nici 
un vizitiu şi caii zburau peste băltoace fără 
ca măcar să se audă zgomotul copitelor. 
Era ca un cal al morţii tăcute, ce trecea 
peste câmpurile mlăştinoase fără nici un 
zgomot. 

Nobilul încercă să potolească cei doi 
cai, îi chemă pe nume, căci îl cunoşteau 
şi-l ascultau, dar acum nu mai auzeau 
nimic. Nechezând din când în când în 
liniştea zorilor, ei trecură ca fulgerul pe 
lângă castel şi intrară în ceața groasă a 
văii. Roţile trăsurii nu mai atingeau 
pământul, mergeau parcă pe stratul gros 
de ceaţă. O tăcere apăsătoare şi o 
singurătate absolută îl înconjura din toate 
părţile. Caii  neobosiţi mergeau mai 
departe fără nici o ţintă. Nobilul se simţea 
singur şi disperat. Nu era nimic în jurul său, 
numai tăcere şi noapte. Prin minte-i 
treceau scene din viaţă, 

răutatea şi cruzimea lui, surâsul blând al 
fetei, scena cu tânărul pe care-l alungase 
de la poarta castelului într-o noapte 
neagră şi pustie ca aceasta. Şi caii zburau 
mereu în linişte şi singurătate, pe acest 
drum îngrozitor, care nu se mai sfârşea 
nicăieri. 

Â doua zi, oamenii găsiră trăsura 
nobilului cel rău şi caii prăbuşiţi în aceeaşi 
prăpastie în care căzuse cu un an înainte 
şi trăsura străinului alungat de la poarta 
castelului. Dar nimeni nu-l mai găsi pe 
stăpân. Să-l fi înghițit oare turba 
mişcătoare? 

Fata cea frumoasă a nobilului apăru 
pe neaşteptate, nu se ştie de unde. Când 
află cele întâmplate, plânse şi se căi 
amarnic, căci îşi iubea tare mult părintele. 
După o scurtă vreme, ea părăsi castelul şi 
se retrase la o mănăstire; acolo, neştiută 
de nimeni, îşi ducea viaţa rugându-se 
pentru cei  rătăciţi pe  întinderile 
mişcătoare de turbă. Castelul rămase 
pustiu. 

Multă vreme a trecut de atunci; însă 
cei ce trec prin Ardeni află cu mirare 
povestea de demult şi se feresc de turba 
mişcătoare. 


Povestea duhului Mirloret 


SE SPUNE că a fost odată o bătrână 
tare curajoasă şi harmnică, dar era 
săracă; neavând bordeiul ei, locuia în 
ruinele unui vechi castel; de aceea toţi o 
numeau bătrâna din castel. Oamenii se 
cam temeau de ea, fiindcă toţi ştiau că 
ruinele castelului erau bântuite de stafii şi 
totuşi bătrâna locuia fără frică acolo. în 
zilele în care plouă cu soare, când se 
spune că duhul îşi bate nevasta şi-şi 
mărită fetele, din castel se auzeau când 
ţipete de durere, când cântece de 
dragoste şi chiuituri. Se vede treaba că 
acolo-şi bătea duhul Mirloret nevasta şi- 
şi mărita fetele. 

Bătrâna din castel se învățase însă 
cu toate drăcoveniile astea şi nu-i 
tulburau odihna nici răcnetele, nici 
chiolhanurile de la nunta fiicelor duhului. 
Cât ti-i ziulica, ea torcea şi ţesea cânepă, 
iar din pânza vândută câştiga cât să-şi 
ducă amarul zilelor până la ceasul din 
urmă. 

într-o zi de vară, pe câne jrzea nişte 
pânză, nu ştiu cum se făcu, dar Irul se 
încurcă aşa de rău, că, oricât trase şi se 
necăji bătrâna, nu fu cu 

putinţă să-l descâlcească. Supărată, 
trânti lucrul spunând: „Parcă l-ar fi 
încurcat naiba". 

A doua zi, se întâmplă la fel. Biata 
bătrână, cu toată răbdarea ei, nu se mai 
putu stăpâni şi spuse: 

- Ar trebui să vină fiicele duhului să 
vă 

descâlcească. 

Nici nu termină de rostit cuvintele 
astea, când uşa se deschise şi un tânăr 
frumos, îmbrăcat într-o haină verde 
strălucitoare, intră pe uşă. 

- Bună ziua, măicuţă! 

- Bună să-ți fie inima, frumosule 
tânăr! 

g Se pare că firele astea-ți cam dau de 
furcă. După câte am văzut, tot tortul ți-i 
încâlcit. Ce-ai zice dacă ți l-aş descâlci eu 
şi ţi-aş ţese pânza? 

Bătrâna tăcu. Duhul, căci el era, 

adăugă: 

- Nu te speria, că nu-ţi cer nimic 
pentru toată 

treaba asta. Ţi-o fac pe gratis. 

-Atunci accept cu bucurie. 

- Nu te grăbi, bătrânico. Dacăcţi 
descurc 

firul şi-ţi ţes pânza, o să trebuiască 
apoi să-mi 

mulţumeşti şi nu-mi poţi mulţumi 
dacă nu-mi ştii 

numele, nu-i aşa? 

-Ai dreptate, domnule. 

- Peste două ceasuri mă întorc cu 
pânza 

gata. Până atunci te gândeşti cum 
mă cheamă. 

Ai dreptul la trei încercări, la care 
trebuie să 

ghiceşti cum mă cheamă şi alte trei 
pentru câţi 

ani am. Dacă nu ghiceşti, pânza 
rămâne a mea 

şi în plus îţi voi arăta pe ce drum va 
trebui să 

meargă sufletul tău. Ai ceva 
împotrivă? 

Fără să mai stea pe gânduri, bătrâna 
răspunse: 

- N-am nimic, maică, fă aşa cum ai 

spus. 

Străinul luă tortul bătrânei şi dispăru 

ca prin 
farmec. Baba însă, care avea vederea cam 
slabă, crezu că a ieşit pe uşă ca toţi 
oamenii. 

După câteva minute, când se mai 
dezmetici, biata bătrână se cam simţi 
cuprinsă de  răcori, amintindu-şi de 
ultimele cuvinte ale tânărului 
necunoscut:... am să-ţi arăt pe ce drum va 
trebui să meargă sufletul tău". 

„Oare ce-o fi vrut să spună cu asta? 
se întrebă ea. Cum am să pot eu ghici 
numele şi vârsta acestui tânăr 
necunoscut? Parcă mi-ar fi luat dracul 
minţile! Am făcut o boacănă. Cum să-l 
ghicesc? O să-mi ia tortul şi, din săracă ce 
eram, am să fiu şi mai şi!" se căina ea. 

Pe când se tot muncea ea cu gândurile 
astea, iacă vine un vecin mai isteţ, care o 
mai ajutase şi în alte împrejurări grele. Era 
un biet tăietor de lemne, care-i mai aducea 
din când în când câte o sarcină de crengi 
să-şi mai încălzească bătrânele ciolane. 

- Gândul bun te-a adus! strigă 
bătrâna. Să 

vezi în ce încurcătură am intrat! 

Şi-i povesti totul de-a fir-a-păr. 

- Dacă-i vorba de străinul cel frumos, 
să ştii 

că de vreo trei zile îl întâlnesc mereu 
în haina lui 

verde şi strălucitoare, în pădure, lângă 
stejarul cel 

scorburos. Aşteaptă să mă duc acolo 
că şi azi- 

dimineaţă l-am găsit învârtindu-se în 
jurul copacului. 

Poate aflu eu unele lucruri, care să-ţi 
fie de folos. 

Biata bătrână stătea acum 
nerăbdătoare, temându-şi sufletul pe care 
şi-l jucase atât de fără socoteală. 

în acest timp, tăietorul de lemne 
alergă la pădure pe cel mai scurt drum, 
ajunse la stejar şi dădu peste străinul în 
haină verde, care se tot ducea încolo şi 
venea iar la copac. 

Tăietorul încercă să intre-n vorbă cu 
el, dar străinul îl privi aşa de tăios, de-i 
îngheţă sângele-n vine, şi chiar îi spuse: 

- Cară-te de aici până nu-mi ies din 
sărite! Să 

nu te mai prind în jurul stejarului, că-ţi 
vin de hac! 

Bietul om, speriat, fugi cât mai 
departe şi se ascunse într-un tufiş. După o 
vreme, străinul cu haină verde făcu hop! şi 
ajunse ca prin farmec în vârful stejarului. 
Tăietorul de lemne se târî prin iarbă şi se 
băgă-n scorbura stejarului, ca să vadă mai 
bine ce făcea acolo tânărul acela ciudat. 

Fără îndoială că stejarul acela era 
vrăjit, fiindcă tăietorul se sperie de ce văzu 
şi părul i se ridică măciucă-n cap: duhul 
țesea o pânză de cânepă şi în jurul 
războiului, fiicele lui şi câteva zeci de 
spiriduşi descâlceau tortul bătrânei. 

Tăietorul, ascuns în scorbură, se gândi 
la un şiretlic şi începu să cânte ca din 
depărtare: cucu! cucu! cucul! 

La auzul cucului, duhul spuse: 

- Pe sufletul meu cel negru, de două 
mii trei 

sute de ani de când m-am născut, încă 
n-am auzit 

cucul cântând în luna august! Şi dacă 
l-a mai auzit 

cineva, să nu mă mai cheme pe mine 
Mirloret! 

Cum auzi tăietorul de lemne vorbele 
astea, o şi porni la drum ca să ajungă la 
bătrână înainte de a trece cele două 
ceasuri. Cum saboţii săi erau 

plini de praf, ca să nu uite, scrise cu 
degetul pe ei, pe cel din dreapta: Mirloret, 
şi pe cel din stânga: 2 300. 

Când îi spuse bătrânei ce-a văzut şi 
ce-a auzit la stejarul din pădure, aceasta 
fu cât pe-aci să leşine de spaimă şi nu-l 
lăsă nici în ruptul capului să plece de 
lângă ea. 

- Vecine dragă, doar n-ai să mă laşi 
acum 

la nevoie în ghearele duhului! 

Când trecură cele două ceasuri, 
iaca şi duhul cu pânza. 

- Hei, băbuţo, vezi pânza ce 
frumoasă e? 

Să vedem acum cine o s-o 
stăpânească. Şi când 

dădu cu ochii de tăietorul de lemne, 
se răsti: Tu 

ce cauţi aici? Ori ţi s-a urât cu binele? 
la mai bine 

şterge-o până mai e vreme! 

Dar tăietorul de lemne n-auzea cu 
urechea ceea şi nu se mişcă din loc. 

Văzând duhul că nu-l poate izgoni 
nicicum, se întoarse spre bătrână: 

- Hai, spune, cum mă cheamă? 

Bătrâna învățase bine lecţia, dar, de 


spaimă, 
uitase şi numele ei, nu numai al 
duhului, şi răspunse, totuşi, la 


întâmplare: 

- Apăi, maică, te-o fi chemând 
Michel. 

- N-ai ghicit. Mai spune. 

- Poate te cheamă Miron. Duhul râse 
cu poftă: 

- Mai zi o dată, dar este pentru ulti;. ,d 
oară... Speriată, bătrâna se uită la sabotul 
din 

piciorul drept al tăietorului de lemne şi 
spuse: 

- Maică, dacă nu te cheamă nici 
Mirloret, 

atunci n-ai decât să pleci cu pânza 
mea. 

Când îşi auzi numele, duhul se făcu 
mai verde la faţă decât îi era haina şi 
aruncă o privire otrăvită tăietorului de 
lemne, pe care începu să-l bănuiască de 
a-l fi spionat. 

- Să vedem mai departe, bătrâno, 
numele mi l-ai ghicit, la spune-mi acum, 
câți ani am? 

- Păi, după cum arăţi, n-ai mai mult 
de treizeci. 

- N-ai ghicit! zise duhul. 

- Hai să zic cincizeci, făcu bătrâna. 

- N-ai ghicit nici de data asta. Bagă 
de seamă că mai ai o dată de zis şi, dacă 
nu ghiceşti, sufletul tău îmi aparţine. 

Bătrâna trase pe furiş cu ochiul la 
sabotul din piciorul stâng al tăietorului şi 
spuse: 

- Măcar că pare de necrezut, dar să 
ştii, 

măiculiţă, că ai exact două mii trei 
sute de ani. 

Duhul Mirloret atât se înverzi de 
ciudă, încât mai-mai era să plesnească 
fierea în el de necaz. 

- Ticălosule, strigă el la tăietorul de 
lemne, 

din cauza ta am pierdut pânza şi 
sufletul bătrânei! 

Fereşte-te, dar, să mai apari în calea 
mea! 

Cu aceste cuvinte se făcu nevăzut 
într-un nor de pucioasă, care lăsă în urma 
lui un miros atât de urât, încât numai cu 
multe mirodenii izbuti bătrâna să-l înlăture 
din odaia ei. 

De atunci, duhul Mirloret nu se mai 
arătă în acel castel şi nici prin 
împrejurimi. Parcă-l înghiţise pământul!... 
lar buna şi curajoasa bătrână avu parte 
de zile liniştite tot restul vieţii ei. 


POVESTE NORVEGIANĂ 


Poveste năstruşnică 


A FOST ODATĂ un tată care avea trei 
feciori. Cât au fost mici, s-a ocupat singur 
de ei, căci mama lor pierise de la ultimul 
băiat născut. Dar când au mai crescut 
copiii, i-a lăsat pe fiecare să se ducă unde o 
vedea cu ochii, ca să-şi aleagă ce meserie 
ar fi vrut ei. Le-a dat un termen de trei ani. 

Şi după trei ani, la ziua hotărâtă de cei 
trei fii împreună cu tatăl lor, aveau să se 
întâlnească în casa părintească şi acolo 
fiecare să spună ce reuşise să înveţe între 
timp. 

Plecară băieţii şi după trei ani sosiră 
acasă, la tatăl lor, şi acesta începu să-i 
întrebe: 

- Bine-ai venit, Albert, feciorul tatii! la 
spune 

tu, pe unde ai cutreierat, ce-ai învăţat 
să faci? 

Şi feciorul lui mai mare se grăbi să-i 

răspundă: 

- Dragă tată, eu m-am oprit la un 

cioplitor 

de lemne care m-a învăţat să fac tot felul 
de lucruri minunate din orice bucăţică de 
lemn. 

- Bravo, bravo, feciorul tatii! Ai să 
lucrezi cinstit şi ai să-ţi câştigi pâinea toată 
viaţa, îi spuse tatăl său. Dar tu, Anatol, pe 
unde ai umblat? 

- Eu, tată, începu mijlociul, sunt un 
ochitor neîntrecut. Am stat mult timp la un 
pădurar şi împreună cu el vânam toată 
ziua. De la distanţe nemăsurate, eu 
nimeream fără greş prada. 

- Tată, zise cel mai mic, pe nume Astor, 
fără să mai aştepte întrebarea tatălui său, 
nici nu ştii ce daruri am! Am trăit în inima 
unei păduri îndepărtate foarte, în coliba 
unui vrăjitor. El m-a învăţat cum să cunosc 
graiul păsăresc şi tot el m-a învăţat să 
cunosc puterea fiecărei ierbi din pădure. 
Cum văd o iarbă, ştiu dacă-i tămăduitoare 
sau nu, dacă-i dătătoare de viaţă sau 
dătătoare de moarte. 

M-- Mă bucur, feciorii tatii, că nu 
degeaba v-am trimis în lume. Acum, cu ce 
ştiţi voi şi ce ştiu eu, sper să putem trăi 
liniştiţi şi fără griji, le vorbi tatăl lor. 

Darîn timp ce el le vorbea, cel mic ieşi 
tiptil-tiptil pe uşă afară. Tocmai se 
pregătea unul din 

fraţi să iasă după el, să vadă ce face, când 
dădu nas în nas cu Astor, care voia să 
intre din nou în casă pentru a le destăinui 
tuturor ce auzise el de la o pasăre în zbor: 
- Nu ştiţi voi ce-am auzit de la pasărea 
care m-a chemat afară! Mi-a destăinuit că 
regele a dat sfoară în ţară că fata lui cea 
mică a fost răpită de un balaur şi dusă nu 
ştiu pe ce stâncă şi cine i-o va aduce 
înapoi, va primi de la el zece saci cu 
galbeni şi, dacă va voi, îl va face şi 
sfetnicul lui. Ce spuneţi, băieţi/N-am 
putea fi, noi trei, vitejii care să ne 
încumetăm să-i aducem înapoi fata 
regelui? îi întrebă Astor pe fraţii lui. 

- Ba da! sări Albert. Eu vă fac o 
barcă, să trecem marea, ca să ajungem la 
stânca iadului, căci acolo am auzit şi eu 
că se aftă un balaur înfiorător. Pesemne 
că el o fi furat-o. 

- Da, ne încumetăm la vitejia asta! 
spuse şi Anatol. De la orice distanţă l-oi 
vedea, îl voi putea ochi cu o mie de săgeți! 
Vom scăpa de el şi vom scăpa şi fata de 
sub vraja lui! 

Tată! lor îi ascultă pe fiecare în parte, 
şi judecând el că nu le-ar strica deloc zece 
saci cu galbeni, !e ffiătedeci drum bun şi-i 
lăsă să se 

pregătească de ducă. Până a doua zi, 
barca era gata făcută. Anatol îşi umplu 
tolba cu săgeți şi-şi zvârli arcul pe umăr. 
Astor sări primul în barcă, după el şi fraţii 
lui şi, luându-şi rămas-bun de la bătrân, o 
porniră în larg, la stânca balaurului cel 
fioros, din ghearele căruia voiau s-o 
smulgă pe biata copilă. 

Anatol, care avea cel mai ager ochi 
dintre ei trei, văzu de la mare distanţă 
stânca, ba chiar zări şi fata şi pe balaurul 
care o păzea. Nici una, nici două, se 
apropiară de stâncă ocolind-o prin spate. 
Astor, cel mai mic şi mai vioi, se furişă pe 
stâncă şi o luă pe fată de lângă balaurul 
care dormea. Dar nu se îndepărtă prea 
mult cu-barca pe apă, că balaurul se şi 
trezi şi se prefăcu într-o pasăre uriaşă, ca 
să poată zbura mai iute spre ei. Când voi 
să se repeadă asupra bărcii, Anatol, 
ochitorul vestit, îi înfipse săgețile, una 
după alta, în trup, de-l dobori imediat în 
adâncul apei. Fata, mai-mai să-şi dea 
duhul de atâta spaimă, zăcea mai mult 
moartă decât vie. Scăpaţi de furia 
balaurului, cei trei feciori erau îngrijoraţi 
de răul fetei. Dar o iarbă miraculoasă de-a 
lui Astor o readuse la viaţă. 

Voioşi, se îndreptară spre casa tatălui 
lor şi împreună cu ei merseră la palatul 
regelui, să-i ducă fata vie şi nevătămată. 
Regele îi primi cu toate onorurile, 
nevenindu-i să-şi creadă ochilor, când o 
revăzu pe fată. Se grăbi să dea poruncă 
de masă mare şi totodată fură aduşi şi cei 
zece saci cu galbeni, făgăduiţi ca răsplată. 
Aveau să-i împartă'frăţeşte între ei toţi. 
Dar întrebarea era, care din ei să 
primească slujba de sfetnic al regelui? 

- Eu am făcut barca! Altfel, cum am fi 
ajuns la stânca iadului? se grăbi Albert. 

- Dar eu am răpus balaurul, prefăcut 
în pasăre uriaşă, altfel ne nimicea pe toţi! 

- Tot ce-aţi grăit voi, fraţii mei dragi, 
e adevărat. Dar dacă eu nu desluşeam 
graiul păsării, care m-a vestit de păţania 
fetei regelui, şi n-aveam la mine iarba de 
leac să-i tămăduiesc răul stârnit de spaima 
cea mare prin care trecuse, n-am fi ştiut de 
nimic şi acum n-am fi avut de ce să ne 
aflăm aici !a palat, încheie cel mic, Astor. 

Regele îi ascultă, neştiind căruia să-i 
ofere slujba de seamă, de la palat. Când 
pe rege îl frământa mai mult încurcătura în 
care se afla, tatăl 

băieţilor, care sta şi el acolo şi asculta 
ce se vorbea, glăsui: 

- Cred că meritul e al meu că am 
făcut oameni adevăraţi din copiii mei; 
datorită mie ştiu ei tot ceea ce ştiu azi! 

Regele împărtăşi vorbele 
bătrânului cel înţelept şi-i dărui cu 
dreptate slujba de sfetnic al palatului. 

Băieţii n-au mai avut nimic de adâ\ 
igat şi, 

luând cei zece saci cu galbeni, 
după ce. se 

ospătară la masa îmbelşugată a 
regelui, plecară 

mulţumiţi şi nerăbdători să-şi 
împartă răsplata 

vitejiei lor. ... 

